Reviews D4: Dark Dreams Don't Die\nD4: Dark Dreams Don't Die Hot\nΤαξίδι στην τέταρτη διάσταση.\nΤο Xbox One έχει κλείσει αισίως ένα χρόνο ζωής και σε αυτό το διάστημα έχουμε δει μπόλικα exclusives, τα οποία αν μη τι άλλο προωθήθηκαν αρκετά από την Microsoft. Στην περίπτωση του D4: Dark Dreams Don't Die όμως συνέβη κάτι τελείως διαφορετικό, καθώς για άγνωστους λόγους η αμερικανική εταιρεία δεν φρόντισε να κάνει αρκετό promotion. Ενδεικτικά να αναφέρουμε ότι η ημερομηνία κυκλοφορίας του ανακοινώθηκε μία μέρα πριν φτάσει στα ψηφιακά ράφια του Xbox Live. Με βάση τα παραπάνω εύλογα κάποιος θα υποθέσει ότι πρόκειται για μία αδιάφορη κυκλοφορία που απλά βγήκε για να...βγει χωρίς να έχει κάτι να προσφέρει. Η πραγματικότητα όμως απέχει πολύ από τις όποιες άστοχες υποθέσεις, όπως θα δούμε παρακάτω.\nΤι είναι λοιπόν το D4; Σε πρώτη φάση να διευκρινίσουμε ότι δεν πρόκειται για το τέταρτο κεφάλαιο της Horror Adventure σειράς D (τα τρία προηγούμενα ήταν το D, το Enemy Zero και το D2), όπως είχαμε υποθέσει όταν είδαμε το πρώτο τρέιλερ του D4 στην Ε3 του 2013. Το D4: Dark Dreams Don't Die είναι μία νέα, τελείως ξεχωριστή δημιουργία από τον Hidetaka Suehiro, ο οποίος είναι ευρέως γνωστός ως SWERY. Ο Ιάπωνας developer, πέρα από την ιδιορρυθμία του είναι διάσημος για αρκετούς λόγους και ένα από αυτούς είναι το Deadly Premonition, μία cult δημιουργία που έχει μπει στα Guinness World Records ως το "Most Critically Polarizing Survival Horror game" αφού κάποιοι reviewers το έθαψαν και άλλοι το αποθέωσαν.\nΣε σύγκριση πάντως με το Deadly Premonition, το D4 είναι σαφώς πιο "εύπεπτο" από τον μέσο gamer, καθώς ανήκει στην κατηγορία των Graphic Adventures. Μάλιστα το genre αυτό είναι ιδιαίτερα δημοφιλές τα τελευταία χρόνια και το γεγονός αυτό οφείλεται κατά κύριο λόγο στις δημιουργίες της Tellatale Games, όπως το The Walking Dead και το The Wolf Among Us. Ας μην μακρηγορούμε περαιτέρω όμως καθώς είμαστε σίγουροι ότι έχετε πολλές απορίες σχετικά με το D4: Dark Dreams Don't Die.\nΜία ανεξιχνίαστη υπόθεση\nΚεντρικός πρωταγωνιστής της ιστορίας είναι ο David Young, o οποίος περνά τα τελευταία χρόνια της ζωής του προσπαθώντας να εξιχνιάσει τον φόνο της γυναίκας του. Η τελευταία βρέθηκε δολοφονημένη στην μπανιέρα σας και το σώμα της είχε υποστεί αφαίμαξη. Τα τραυματικά αυτά γεγονότα έχουν άμεσο αντίκτυπο στην μνήμη του David, αφού όσο και αν προσπαθεί δεν μπορεί να θυμηθεί τι συνέβη την στιγμή του φόνου. Ένα ακόμη στοιχείο που μπλοκάρει την μνήμη σας είναι ένα θραύσμα από μία σφαίρα που βρίσκεται καρφωμένο στο κρανίο σας. Το παράδοξο της όλης υπόθεσης είναι ότι το θραύσμα αυτό σας επιτρέπει να ταξιδέψετε πίσω στον χρόνο. Μέχρι στιγμής όμως όλα τα ταξίδια σας στο παρελθόν έχουν αποβεί άκαρπα, καθώς δεν καταφέρατε να συλλέξετε κανένα επιπλέον στοιχείο.\nΞεκινώντας λοιπόν την περιπλάνηση σας στον κόσμο του D4, το μόνα στοιχεία που έχετε στην διάθεσή σας για να βρείτε τον δολοφόνο είναι πραγματικά ελάχιστα. Αυτό που γνωρίζετε είναι ότι ο θάνατος της γυναίκας σας σχετίζεται με ένα ναρκωτικό ονόματι Real Blood. Να προσθέσουμε εδώ ότι στο παρελθόν ο David Young εργάζονταν στην δίωξη ναρκωτικών στο αστυνομικό τμήμα της Βοστόνης. Το δεύτερο στοιχείο που έχετε στην κατοχή σας είναι η φράση "Look for D", τα τελευταία λόγια της νεαρής συζήγου σας. Τι είναι άραγε αυτό το D; Είναι κάποιος άνθρωπος ή ένα αντικείμενο; Κάποιος πληροφοριοδότης μήπως που μπορεί να σας δώσει στοιχεία για να εξιχνιάσετε τον φόνο της γυναίκας σας; Φυσικά δεν πρόκειται να προβούμε περαιτέρω αποκαλύψεις, για να μην δώσουμε άθελά μας spoilers.\nΓια να είμαστε ειλικρινείς πάντως και να θέλαμε να αποκαλύψουμε τι ακριβώς είναι αυτό το D δεν θα μπορούσαμε, γιατί πολύ απλά ούτε εμείς δεν έχουμε ανακαλύψει την σημασιολογία του. Στο σημείο αυτό θα πρέπει να τονίσουμε ότι το D4: Dark Dreams Don't Die δεν είναι ένα full game. Αυτή την στιγμή στο Xbox Live διατίθεται η πρώτη σεζόν του, η οποία περιλαμβάνει τρία μέρη, τον πρόλογο και δύο ακόμη επεισόδια. Μάλιστα την στιγμή της απόλυτης κορύφωσης στο τέλος του δευτέρου επεισοδίου ο SWERY μας πετά το μήνυμα “To Be Continued” εκτοξεύοντας την αγωνία μας στα ύψη για το τι θα επακολουθήσει στα επόμενα επεισόδια.\nΑπό σεναριακής πλευράς το D4, όχι μόνο είναι εξαιρετικό, αλλά παράλληλα καταφέρνει να πρωτοτυπήσει λόγω του σουρεαλισμού του. Ο David Young είναι ένας χαρακτήρας με τον οποίο μπορείτε πολύ εύκολα να ταυτιστείτε, ενώ οι υπόλοιποι NPC είναι το λιγότερο αξιομνημόνευτοι. Ένα ακόμη στοιχείο που μας προκαλεί εντύπωση είναι ότι ο ντετέκτιβ παρά το προσωπικό δράμα του δεν παύει να διατηρεί το χιούμορ του. Το D4: Dark Dreams Don't Die δεν διστάζει να μαρτυρήσει τις επιρροές τους, καθώς ο SWERY είναι φανερό ότι εμπνεύστηκε από τις ταινίες του εκκεντρικού σκηνοθέτη και σεναριογράφου David Lynch. Εν τέλει, το μόνο σίγουρο είναι ότι όσοι αποφασίσετε να ασχοληθείτε με το D4 θα βυθιστείτε στην κυριολεξία στον κόσμο του. Η πλοκή απλά θα σας καθηλώσει, ενώ οι συνεχόμενες ανατροπές κρατάνε διαρκώς το ενδιαφέρον σας αμείωτο.\nΠροσοχή στο stamina\nΑπό πλευράς gameplay, το D4 μπορεί κάλλιστα να χαρακτηριστεί ως ένα point-and-click Adventure, παρόλα αυτά υπάρχουν αρκετοί ακόμη μηχανισμοί που το διαφοροποιούν σημαντικά σε σχέση με ανάλογες κυκλοφορίες. Το πρώτο στοιχείο είναι ότι κάθε φορά που αλληλεπιδράτε με το περιβάλλον καταναλώνετε stamina. Το πόσο του stamina που αφαιρείται από την σχετική bar εξαρτάται από το είδος της δραστηριότητας και όπως είναι φυσικό οι πιο επίπονες εξ' αυτών προκαλούν μεγαλύτερη κόπωση. Πέρα από το stamina, έχουμε ένα ακόμη resource που ονομάζεται vision. To τελευταίο σας επιτρέπει να δείτε τα σημεία αλληλεπίδρασης με το περιβάλλον όσο είναι ενεργοποιημένο. Κοινώς με τον τρόπο αυτό καταργείται και το εκνευριστικό pixel hunting, που αποτελεί χαρακτηριστικό γνώρισμα των περισσότερων Adventures της αγοράς. Αντίστοιχο μηχανισμό είχαμε δει πρόσφατα στο Sherlock Holmes: Crimes and Punishments, αλλά και στα δύο Danganronpa για το PS Vita.\nΗ ύπαρξη των δύο αυτών resources, αποτελεί δίκοπο μαχαίρι, καθώς από την μία πλευρά προσφέρουν περισσότερο ρεαλισμό, καθώς νιώθετε ότι βρίσκεστε μέσα στο πετσί του David Young, από την άλλη όμως η διατήρησή τους σε υψηλά επίπεδα είναι μια αρκετά επίπονη διαδικασία. Για να αναπληρώσετε τα αποθέματα του stamina και του vision σας θα πρέπει να καταναλώνετε συνεχώς μεγάλες ποσότητες φαγητού και ποτού. Με δεδομένο ότι οι ποσότητες που συλλέγετε από το περιβάλλον δεν είναι αρκετές πολύ σύντομα θα χρειαστεί να αρχίσετε να ξοδεύετε credits για να φάτε. Η διαδικασία αυτή διακόπτει την ροή του gameplay, καθώς ανά τακτά χρονικά διαστήματα θα πρέπει να κάνετε backtracking στον κοντινότερο vendor. Η Access Games πάντως έλαβε σοβαρά υπόψη της το αρνητικό feeback και χθες διέθεσε το πρώτο patch του D4, το οποίο αυξάνει ουσιαστικά το stamina που αναπληρώνετε από το φαγητό όσο βρίσκεστε έξω από το σπίτι σας. Κατόπιν αυτού, το backtracking στους vendors μειώνεται δραματικά.\nΕν τω μεταξύ, η ενδυμασία του David Young έχει άμεσο αντίκτυπο στα stats του, καθώς κάποια costumes σας δίνουν bonus στο stamina, στο vision ή στα hit points σας. Για να συλλέξετε τώρα παραπάνω ενδυμασίες θα πρέπει να ξοδέψετε ένα σεβαστό ποσό σε credits ή να ολοκληρώσετε συγκεκριμένα side quests. Να προσθέσουμε εδώ ότι ανά τακτά χρονικά διαστήματα νέα costumes προστίθενται στο Xbox Live με την μορφή DLC, τα οποία διατίθενται -ευτυχώς- εντελώς δωρεάν.\nΤα Kinect controls προσφέρουν εξαιρετική ακρίβεια χειρισμού και περισσότερη διασκέδαση στα quick-time events.\nKinect ή gamepad;\nTo D4: Dark Dreams Don't Die ξεκίνησε να αναπτύσσεται ως ένας Kinect τίτλος και όπως είναι λογικό αξιοποιεί στο έπακρο το περιφερειακό της Microsoft. H απόκριση του χειρισμού είναι άψογη και γενικά το ύφος του τίτλου ευνοεί γενικότερα τα Kinect controls. Αυτό συμβαίνει γιατί χρησιμοποιώντας το Kinect θα νιώσετε ως ο άμεσος πρωταγωνιστής της ιστορίας. Επίσης, στις σεκάνς δράσης, οι οποίες είναι στην ουσία διάφορα quick-time events, o χειρισμός με το Kinect είναι σαφώς πιο διασκεδαστικός. Στα συγκεκριμένα σημεία μάλιστα εάν έχετε επιλέξει το motion μοντέλο χειρισμού θα παρατηρήσετε ότι έχετε περισσότερο χρόνο στην οθόνη για να εκτελέσετε τις κινήσεις που απαιτείται. Αντίθετα εάν χρησιμοποιήσετε το gamepad, ο χρόνος σας είναι εξαιρετικά περιορισμένος και τα δεν συγχωρούνται λάθη. Εάν εισάγετε αρκετά αποτυχημένα inputs κοινώς θα πεθάνετε.\nΕν τω μεταξύ, το Kinect υποστηρίζει και φωνητικές εντολές κάτι που σημαίνει ότι μπορείτε να απαντήσετε στους διάφορους διαλόγους μπαίνοντας ακόμη περισσότερο στο πετσί του ήρωα. Το D4 πάντως παραμένει playable όποιο μοντέλο χειρισμού και αν επιλέξετε. Εμείς σας προτείνουμε να διαλέξετε τα motion controls για να έχετε μια όσο το δυνατόν ευχάριστη εμπειρία.\nΚαλό αλλά διαρκεί λίγο\nΤην πρώτη φορά που θα ασχοληθείτε με την δημιουργία του SWERY θα χρειασθείτε περίπου έξι ώρες για να την ολοκληρώσετε. Εντούτοις, υπάρχουν αρκετά side quests και το πιο πιθανό είναι ότι θα πρέπει πραγματοποιήσετε ένα ακόμη playthrough για να ολοκληρώσετε τις προαιρετικές αποστολές και να συλλέξετε ενδεχομένως όλα τα collectables. Εάν επιθυμείτε πάντως να κάνετε τα πάντα στο παιχνίδι, κοινώς να αλληλεπιδράσετε με όλα τα αντικείμενα, να πετύχετε την μέγιστη αξιολόγηση στα action sequences και συλλέξετε όλα τα collectables θα χρειαστεί να πραγματοποιήσετε πολλαπλά playthroughs. O βαθμός πρόκλησης γενικά είναι επιεικώς χαμηλός, αφού στην ουσία δεν θα συναντήσετε γρίφους ή puzzles. Στο μόνο πράγμα που θα πρέπει να δώσετε προσοχή, όπως προαναφέραμε, είναι η διαχείριση των resources σας.\nΚατά μέσο όρο λοιπόν θα λέγαμε ότι το D4: Dark Dreams Don't Die θα σας κρατήσει συντροφιά για 10 τουλάχιστον ώρες. Με δεδομένο ότι θα χρειαστεί να δαπανήσετε 15 ευρώ για να το αποκτήσετε το συνολικό value for money κρίνεται μέτριο, αλλά είναι σαφώς καλύτερο από αυτό των episodic Adventures της Tellatale Games, τα οποία πλέον καλώς ή κακώς αποτελούν μέτρο αναφοράς για τις κυκλοφορίες αυτού του genre.\nΟι Ιάπωνες δεν τα πάνε καλά με την Unreal Engine\nΠερνώντας στο τεχνικό κομμάτι το D4: Dark Dreams Don't Die χρησιμοποιεί την Unreal Engine 4 και σε γενικές γραμμές αυτό που αποτυπώνεται στην οθόνη σας είναι ικανοποιητικό. Οι χαρακτήρες είναι σχεδιασμένοι με μεγάλη λεπτομέρεια, ενώ τα cel-shaded textures δεν εμφανίζουν καθόλου aliasing. H δουλειά που έχει γίνει στο bump mapping είναι επίσης επαρκής και να σημειωθεί επίσης ότι δεν παρατηρούνται πτώσεις στα frames ή ενοχλητικό screen tearing.\nΠαρά τα παραπάνω θετικά στοιχεία όμως είναι φανερό ότι οι developers της Access Games δεν πρόλαβαν να εξοικειωθούν πλήρως με τον κώδικα της Unreal Engine 4. Πέρα από κάποια προβλήματα στο lip sync, τα οποία ενδεχομένως και να περάσουν απαρατήρητα από τους περισσότερους, η δουλειά που έχει γίνει στα lighting effects και στο shadow mapping εκθέτει ανεπανόρθωτα τους developers. Συν τις άλλοις, αρκετές φορές παρατηρείται έντονο texture blur στο background, όταν η κάμερα κάνει zoom-in κατά την διάρκεια των cutscenes.\nSoundtrack και ερμηνείες για όσκαρ\nΤα μουσικά themes του D4: Dark Dreams Don't Die αποτελούνται από συνθέσεις των Yuji Takenouchi και Tomomi Teratani (Manyo) και διακρίνονται για το έντονο jazz ύφος τους. Ανάλογης αισθητικής soundtrack είχαμε συναντήσει και στο Deadly Premonition της Access Games. Να τονίσουμε ότι ο Yuji Takenouchi εργάστηκε για αρκετά χρόνια στο δυναμικό της From Software στα Demon's Souls και Dark Souls δείχνοντάς μας εξαιρετικά δείγματα γραφής. Το κατά πόσο θα σας αρέσουν ή όχι τα κομμάτια του D4 έγκειται καθαρά στο μουσικό γούστο σας, παρόλα αυτά εμείς τα βρήκαμε εξαιρετικά και αν μη τι άλλο αξιομνημόνευτα (το κεντρικό theme του D4 έχει καρφωθεί στο μυαλό μας τις τελευταίες μέρες και το έχουμε ακούσει δεκάδες φορές). Τον Οκτώβριο πάντως η Boston Video Game Orchestra σε συνεργασία με την φιλαρμονική του Ταϊπέι παρουσίασε το soundtrack του παιχνιδιού σε μία συναυλία στο μουσικό κολέγιο Berklee (ένα από τα μεγαλύτερα μουσικά πανεπιστήμια στον κόσμο) αποσπώντας θετικότατες κριτικές.\nΠέρα από τους συνθέτες του D4 και οι voice actors έδωσαν τον καλύτερο εαυτό τους με πειστικές ερμηνείες. Ειδικότερα ο Ray Chase στο ρόλο του Duncan, ενός εκκεντρικού σχεδιαστή μόδας (μόλις τον ακούσετε να λέει Avant Garde θα κλάψετε από τα γέλια) κλέβει την παράσταση, χωρίς αυτό να σημαίνει ότι οι ερμηνείες των υπολοίπων ηθοποιών υστερούν σε κάτι.\nΜας ανοίγει την όρεξη\nΤο D4: Dark Dreams Don't Die δυστυχώς έχει περάσει στο ντούκου δύο μήνες μετά την κυκλοφορία του, κάτι που αν μη τι άλλο είναι λυπηρό με δεδομένο ότι έχουμε να κάνουμε με μία δημιουργία που δεν έχει σε τίποτα να ζηλέψει από τα αντίστοιχα Graphic Adventures της αγοράς. O SWERY αποδεικνύει και πάλι ότι είναι ένας developer με τεράστια προσωπικότητα και ταλέντο και δίκαια συγκαταλέγεται ανάμεσα στους κορυφαίους της βιομηχανίας των video games. Το βασικό συστατικό της δουλειάς του είναι ότι καταφέρνει να παντρέψει με έναν μοναδικό τρόπο την Ιαπωνική, αλλά και τη δυτική κουλτούρα, χωρίς να καταντά γραφικός (όπως ο Suda51 για παράδειγμα). Κατά την ταπεινή μας άποψη κάτι αντίστοιχο μόνο οι Hideo Kojima και Tomonobu Itagaki έχουν καταφέρει να το πετύχουν.\nΕν κατακλείδι, η Microsoft Studios έστω και αθόρυβα μας προσφέρει ένα αξιόλογο exclusive για το Xbox One και μας βάζει παράλληλα στην πρίζα μέχρι την κυκλοφορία της δεύτερης σεζόν. Τα μόνα ουσιαστικά ελαττώματα που συναντάμε εδώ είναι τα glitches στο κομμάτι των γραφικών, αλλά και η μικρή διάρκεια των επεισοδίων. Αφήνοντας στην άκρη όμως αυτά έχουμε ένα συγκλονιστικό Adventure που θα σας καθηλώσει με την πλοκή του, το ονειρεμένο soundtrack του και με τους ενδιαφέροντες χαρακτήρες του.\n- Εξαιρετικό σενάριο και πλοκή\n- Ακόμη πιο διασκεδαστικό με το Kinect\n- Κορυφαίο soundtrack\n- Πειστικές ερμηνείες\n- Δεν απαιτεί pixel hunting\n- Ικανοποιητικό replayability\n- Μέτριο value for money\n- Χαμηλός βαθμός πρόκλησης\n- Προβλήματα στα lighting effects και το shadow mapping\nΈνα απρόσμενο μεν, αξιόλογο δε exclusive για το Xbox One.\n[Αρχική δημοσίευση: 2/7/13] Mία σειρά από νέες πληροφορίες είδαν το φως της δημοσιότητας για το μυστη...\nPosted (19 Sep 2014)\n#1 Vampiria (Level 8) 13/11/2014 19:20\nΑνυπομονώ να το παίξω το Deadly Premonition το είχα ευχαριστηθεί δεόντως.\n#2 +2 BillyB (Level 12) 13/11/2014 19:21\nΕργολαβία ο Παντελής όλα τα Xbox one exclusives!\nΣκεφτόμουν να το αγοράσω κάποια στιγμή απλά τα Adventures δεν είναι του γούστου μου.Εξαιρετικό και λεπτομερές review πάντως και μου κανει εντύπωση που η MS κλείνει αποκλειστικά και με ιάπωνες developers.\n#3 +1 general656 (Level 21) 13/11/2014 19:25\nΔεν ξέρω για εσάς αλλά εμένα μου φαίνεται ενδιαφέρον !\n#4 +1 Lordwinter (Level 28) 13/11/2014 19:27\nΟ SWERY είναι δυτικής φιλοσοφίας, στο Xbox 360 είχε βγει αποκλειστικά το Deadly Premonition για να βγει τρία χρόνια μετά σε άλλα format. Και με τον Itagaki κάτι αντίστοιχο είχε γίνει στο πρώτο Xbox με τα Dead or Alive και Ninja Gaiden.\n#5 +1 Parou (Level 16) 13/11/2014 20:23\nΜου φαινεται πολυ ωραιο και ενδιαφερον game κριμα ομως που δεν εχω Xbox One\n#6 +1 snikefriend (Level 23) 13/11/2014 22:20\nΕνδιαφέρον φαίνεται! Ίσως του ρίξω μια ματιά!\n#7 +1 euris13 (Level 22) 13/11/2014 22:47\nΠάμε ρε Παντελή! Ακόμα ένα review! Θα το έπαιρνα σίγουρα αν είχα Xbox One...\n#8 +1 Aelaos (Level 11) 14/11/2014 11:21\nΑπορώ γιατί δεν το προώθησαν το παιχνίδι όσο θα έπρεπε . Δείχνει άκρως φιλόδοξη προσπάθεια και μάλιστα από μια Access Games που δεν μας έχει συνηθίσει σε υψηλά production values.\n#9 aekfc21 (Level 9) 14/11/2014 22:07\nΤο τσίμπησα στα deals with gold, επικό game αξίζει τα λεφτά του και με το παραπάνω.\n#10 An arrow in the knee (Level 22) 01/06/2015 20:39\nΠολυ καλο review,με λεπτομερια και ακριβεια.Σιγουρ α θα το τσεκαρω!\n#11 supermario644ever (Level 20) 02/06/2015 14:32\nαρκετά ενδιαφέρον φαίνεται\nUser Score ( 14 votes ) 7.79\nRelease Date: 19/9/2014


αλεπού του Ολύμπου: Πολλές πόλεις μοιάζουν με πολλές γυναίκες....\nΟμως είναι πολύ ακριβή, συμπλήρωσε γρήγορα και με απομάκρυνε μόνη της.\nΑπό τη μέρα που με είχε πάρει ο κατήφορος, θα έχασα τουλάχιστον εκατό τέτοιες τσάντες. Φοβόμουν ότι σε λίγο θα με σταματούσε μπρος σε βιτρίνες με ψωμιά και δε θα ήμουν σε θέση να της αγοράσω ένα. Ηταν κάτι που είχε ξανασυμβεί στο παρελθόν, όμως δεν της είχε κάνει εντύπωση και δεν ξέρω ούτε αν το 'χε παρατηρήσει. Οπως δεν της έκανε εντύπωση η έλλειψη χρημάτων, έτσι δεν της έκανε εντύπωση και η ύπαρξη χρημάτων.\nΣτα πρώτα χρόνια του βίου μας,\nτέτοιες μέρες φεύγαμε από την Αθήνα και πηγαίναμε στη Θεσσαλονίκη. Είχα μπλέξει σ' ένα καρέ από εργολάβους, μηχανικούς, ανθρώπους της οικοδομής τέλος πάντων, και παίζαμε συνέχεια μέχρι τη γιορτή του Αϊ-Γιάννη. Η γυναίκα μου τις πρώτες μέρες ερχόταν μαζί μου και, καθισμένη σε μια πολυθρόνα μ' ένα βιβλίο στα χέρια, περίμενε υπομονετικά ένα και δυο μερόνυχτα διαβάζοντας. Οταν τελείωναν τα βιβλία ή όταν βαριόταν, παρέμενε στο ξενοδοχείο και κοιμόταν.\nΣχεδόν πάντα επέστρεφα κερδισμένος. Στόλιζα το κρεβάτι με λογής λογής χαρτονομίσματα κι έπειτα την ξυπνούσα φιλώντας την. Κοιτούσε γύρω της σαν να την είχαν διακοσμήσει με παλιόχαρτα, και είμαι βέβαιος πως θα προτιμούσε, αντί γι' αυτά, να βρίσκονταν εκεί πάνω λουλούδια. Ομως εγώ με χιλιάρικα έπαιζα, δεν έπαιζα με άνθη. Γι' αυτά ιδροκοπούσα όλη νύχτα και αγωνιούσα, ώσπου να τα αποθέσω το ξημέρωμα στα πόδια της και να τα κάνει ό,τι εκείνη ήθελε. Δε φταίω εγώ αν δεν τα 'κανε τίποτα· όπως δε φταίω και τώρα που δεν έχω λεφτά να της αγοράσω μια τσάντα. Ας την αγόραζε τότε.\nΣτο καζίνο όλοι ξέρανε πια πως δε διαθέτω χρήμα, παρόλο που εξακολουθούσα να πίνω τα ουίσκι που έπινα πάντα και να αποφεύγω να βάζω τα χέρια στις τσέπες. Οι καθημερινοί παίκτες με έβλεπαν σαν το πρώτο κρούσμα κάποιας μεταδοτικής ασθένειας που την είχαν ακουστά και τώρα είχε πλησιάσει απειλώντας τους.\nΤο μεσημέρι της παραμονής των Χριστουγέννων η γυναίκα μου με συνόδεψε  όπως κάθε μέρα  στη στάση του λεωφορείου. Επεφτε ένα χοντρό, απαλό χιόνι και οι δρόμοι ήταν γεμάτοι από χαρούμενες οικογένειες, φορτωμένες με τα δώρα που θα χάριζαν το βράδυ ο ένας στον άλλο. Χαιρόταν που βρισκόμασταν ανάμεσά τους· ήταν σαν να βρισκόμασταν ανάμεσα στους χαμένους μας συγγενείς. Εστω και για τόσο λίγο. Είχαμε ζήσει κι εμείς μια δυο φορές τέτοια ανέμελα Χριστούγεννα, και κάθε χρόνο ήλπιζε πως θα τα ξαναζούσαμε. Μαζί της κι εγώ.\nΠεράσαμε και πάλι μπροστά από τη βιτρίνα με την τσάντα χωρίς να σταματήσουμε και μετά εγώ έφυγα με το λεωφορείο κι εκείνη γύρισε σπίτι περνώντας ίσως από τη γνωστή βιτρίνα. Δεν ήξερα πια γιατί πάω στο καζίνο, αφού δεν είχα λεφτά να παίξω. Ή μάλλον ήξερα, αλλά δεν ήθελα να το ομολογήσω. Βαθιά μέσα μου πίστευα ότι αφού εδώ, σ' αυτό το μέρος, έχασα τα λεφτά μου, εδώ, σ' αυτό το μέρος, θα τα ξανάβρισκα. Ηπια ένα ουίσκι βλέποντας άσχετους παίκτες να κερδίζουν και να χοροπηδάνε, κι αυτό μ' έκανε να παραγγείλω άλλο ένα.\nΝα το κεράσω εγώ;\nΗταν το ωραιότερο πράγμα που είχα ακούσει στο καζίνο εδώ και καιρό, κι ούτε μ' ενδιέφερε ποιος το 'πε. Το να με κεράσει κάποιος εκείνη τη στιγμή ένα ουίσκι ήταν σα να με κερνούσε ένα διαμέρισμα. Εμεινα λοιπόν λίγο έτσι, για να χαρώ αυτό που είχε ειπωθεί, όπως έκανα κι όταν έβγαινε το νούμερο που είχα ποντάρει. Επειτα γύρισα κι είδα να στέκεται δίπλα μου ο Κλάους.\nΟ Κλάους ήταν ένας τύπος που του ταίριαζε πολύ να στέκεται τέτοια μέρα δίπλα σ' ανθρώπους σαν κι εμένα, και όχι δίπλα στην οικογένειά του. Στα δέκα χρόνια που τον γνώριζα, ζήτημα είναι αν είχαμε ανταλλάξει δέκα κουβέντες. Σίγουρα θα ήξερε πως τον αντιπαθούσα επειδή κι εγώ ήξερα πως με αντιπαθούσε. Κάθε που αντάμωναν τα βλέμματά μας, συντηρούσαν αυτή την αντιπάθεια και την έτρεφαν. Μπορεί, αν καθόμασταν να μιλήσουμε, να γινόμασταν και φίλοι, όμως αυτό δε θα συνέβαινε ποτέ, αφού ο Κλάους έπαιζε μεγάλα ποσά και συνήθως κέρδιζε, ενώ εγώ έπαιζα μικρά ποσά και συνήθως έχανα.\nΥπήρχε λοιπόν αυτή η ταξική διαφορά. Οι κοινωνίες των καζίνων μπορεί να είναι δημοκρατικότατες, αφού όλες οι φυλές εκεί μέσα αγωνίζονται για τον ίδιο σκοπό, μπορεί όμως να γίνουν και οι πιο ρατσιστικές, όταν η κατάσταση της ανισότητας διαιωνίζεται κι αφού ο καθένας νοιάζεται μόνο για την πάρτη του και για το ατομικό του συμφέρον.\nΘα πιεις άλλο ένα; ρώτησε πάλι ο Κλάους, αφού ήπια το πρώτο στη μακροημέρευση της κωλοφαρδίας του.\nΠερίμενε ν' αδειάσω το ποτήρι και τότε έσκυψε μπροστά σαν να ήθελε να μου μυρίσει το χνότο.\nΘέλω να μου κάνεις μια χάρη.\nΑυτό ειδικά που έπρεπε να το ρωτήσει δεν το ρώτησε.\nΣτράφηκα και τον κοίταξα μ' εκείνο το βλέμμα που το καταλάβαινε και εξαιτίας του με είχε αντιπαθήσει, ώσπου συμπλήρωσε γρήγορα:\nΑν θέλεις, βέβαια...\nΔε μίλησα και συνέχισε:\nΘα πληρωθείς καλά.\nΕίχε έρθει η στιγμή να μιλήσω.\nΝ' αλλάξεις είκοσι χιλιάδες στο ταμείο. Θα σου δώσω ένα πεντακοσάρικο. Ξέρεις ότι εγώ μόνο τριάντα χιλιάδες μπορώ να σηκώσω και ήδη τις σήκωσα.\nΤο ήξερα, όπως το ήξεραν και όλοι εδώ μέσα. Ο Κλάους ήταν πρώτος στο να κλείνει συμφωνίες  απόδειξη ότι το καζίνο τού είχε επιτρέψει μετά από μήνες πάλι την είσοδο, με τη συμφωνία, μόλις κερδίζει τριάντα χιλιάδες, να σταματάει. Κι ένα χιλιάρικο παραπάνω να έπαιρνε, όφειλε να το επιστρέψει. Οχι παραδίνοντάς το στο ταμείο, αλλά χάνοντάς το στο τραπέζι. Δεν υπάρχει πιο δύσκολος τρόπος να πετάξεις τα λεφτά σου.\nΕίναι σαν να θέλεις να απαλλαγείς από γυναίκα, όσο τη διώχνεις τόσο εκείνη κρέμεται από το λαιμό σου. Δεν είχε περάσει πολύς καιρός που ο Κλάους είχε κερδίσει πάλι είκοσι χιλιάρικα επιπλέον και κάτω από το βλέμμα της διεύθυνσης επιχείρησε να τα δώσει πίσω. Τα έβαλε λοιπόν όλα στο οχτώ κι ότι είχε σχέση με το οχτώ. Πλαν και σεβάλ, καρέ, μαύρο, μικρά νούμερα, μεσαία δωδεκάδα  όλα στο ανώτατο όριο.\nΗταν ένας αριθμός που μισούσε και τον μίσησε περισσότερο όταν τον είδε να έρχεται. Επαιξε το είκοσι και ό,τι είχε σχέση με το είκοσι  πάλι στο μάξιμουμ. Ηρθε το είκοσι και ο Κλάους άρχισε να τρελαίνεται. Τη μέρα εκείνη κέρδισε ένα εκατομμύριο, και μια ολόκληρη εβδομάδα παιδευόταν προσπαθώντας να το χάσει. Θα μποούσε να το πάρει και να φύγει, όμως δεν είχε πού αλλού να πάει. Ισως είναι και ο μοναδικός άνθρωπος στον κόσμο που βγήκε από καζίνο τόσο ανακουφισμένος επειδή έχασε ένα εκατομμύριο μάρκα.\nΤο πεντακοσάρικο δεν είναι ούτε ένα πέντε τα εκατό, του λέω.\nΜπορώ να τα δώσω και σε άλλον να τ' αλλάξει.\nΔώσ' τα τότε.\nΕίχα καιρό να παίξω, όμως έστω κι έτσι χαιρόμουν την μπλόφα μου. Δεν ήταν τυχαίο που ήρθε σ' εμένα για τη δουλειά. Μπορεί να είχα χάσει όλα μου τα λεφτά, αλλά δεν είχα χάσει τη φερεγγυότητά μου. Και δεν είχα σκοπό να χάσω ούτε την αξιοπρέπειά μου.\nΚαλά, πάρε ένα χιλιάρικο, μου λέει.\nΠήγα με τα κόκαλα μέχρι το ταμείο και γύρισα με τα χαρτιά. Δέκα βήματα ένα χιλιάρικο. Εκατό μάρκα το βήμα. Μόνο τα μανεκέν στην πασαρέλα και οι σκοινοβάτες στο τσίρκο βγάζουν τέτοια λεφτά. Ηταν αρκετά για να περάσουμε καλά Χριστούγεννα και ν' αγοράσω κι εκείνη την τσάντα στη γυναίκα μου. Μπορούσα όμως και να παίξω, και με λίγη τύχη να περάσουμε ακόμα καλύτερη Πρωτοχρονιά. Οχι όμως σήμερα. Ισως αύριο ή μεθαύριο. Ηθελα πρώτα ν' αποκτήσω σχέσεις μ' αυτό το χιλιάρικο, να γνωριστούμε, να το κάνω να μ' αγαπήσει και να μη θέλει να φύγει ποτέ από κοντά μου.\nΤο βράδυ της Πρωτοχρονιάς το καζίνο πρόσφερε ένα ρεβεγιόν για τους καλούς του πελάτες, και αργά το απόγευμα μπήκαμε στο λεωφορείο οι τρεις μας: εγώ, η γυναίκα μου και το χιλιάρικο. Είχα καταφέρει να το διατηρήσω σώο μέχρι αυτή τη μέρα, μεταφέροντάς το από παντελόνι σε παντελόνι σαν να φυγάδευα απόρρητο έγγραφο.\nΜας έβαλαν να κάτσουμε σ' ένα τραπέζι πλάι στις ρουλέτες. Πρώτη φορά έβλεπα τις γυναίκες των ανθρώπων που τόσα χρόνια συναντούσα στο καζίνο, και μου φαινόταν παράξενο που όλοι αυτοί διέθεταν και σύζυγο όπως εγώ. Από μια άποψη έμοιαζε να είχαμε έρθει στη γιορτή του σχολείου με τις μανάδες μας. Πάντως, μπορεί να μην ήμουν εγώ ο καλύτερος παίκτης, είχα όμως την καλύτερη γυναίκα  δυο τρεις, μάλιστα, τόλμησαν να σκύψουν πάνω από το τραπέζι μας και να μου το πουν.\nΑδειάσαμε το πρώτο μπουκάλι σαμπάνιας πίνοντας ο ένας στην υγειά του άλλου, και με τα ορεκτικά παραγγείλαμε ένα δεύτερο. Πίσω από την πλάτη μου άκουγα ολοκάθαρα την πορεία της μπίλιας και την ψυχρή φωνή του κρουπιέρη, καθώς ανήγγελλε τα νούμερα σαν να είχε να κάνει με σταθμούς αμαξοστοιχίας.\nΕνα κόκκινο, λέω στη γυναίκα μου υψώνοντας το ποτήρι.\nΘα έρθει το ένα, εξηγώ και της δείχνω πίσω.\nΕνα κόκκινο, ακούγεται από τη ρουλέτα.\nΔε φάνηκε να της έκανε και μεγάλη εντύπωση ούτε αυτό που είπα εγώ ούτε αυτό που είπε ο κρουπιέρης.\nΣτην υγειά σου, μου λέει και πλησίασε το ποτήρι της προς το μέρος μου, σαν να περιείχε εκεί μέσα όλες τις χάρες της και όλα όσα ένιωθε για μένα.\nΑκουσα την μπίλια να φεύγει κι έκανα να πω «το τρία», αλλά σώπασα.\nΤρία κόκκινο, ακούω πίσω μου.\nΤι έχεις; ρωτάει ανήσυχη.\nΠροσπαθούσα να δείχνω ήρεμος, παρόλο που εδώ και ώρα τα πάντα μέσα μου βρίσκονταν σε αναταραχή.\nΜισό λεπτό... της λέω και σηκώνομαι. Πάω μέχρι την τουαλέτα.\nΕίχε βγει ήδη το έξι και πόνταρα στο εννιά και στα δυο διπλανά του.\nΕννιά κόκκινο, ακούω.\nΤο 'ξερα! Ενιωθα μια πρωτοφανή διαύγεια, τέτοια που ίσως νιώθουν κι οι προφήτες έπειτα από μακρόχρονη νηστεία, κι ήμουν σε θέση να δω τα νούμερα προτού αυτά έρθουν. Κι εγώ από νηστεία έβγαινα  από μακρόχρονη νηστεία παιχνιδιού.\nΠέντε, ένα ένα, λέω στον κρουπιέρη αφήνοντας μπρος του τρία εικοσόμαρκα.\nΠέντε κόκκινο, λέει σε λίγο.\nΔοκίμασα την τύχη μου στο διπλανό τραπέζι με πενηντάρικα και μετά στο παραδιπλανό με κατοστάρικα. Επαιζα σε τέσσερα πέντε τραπέζια και κέρδιζα σε τέσσερα πέντε τραπέζια. Πηγαίνοντας από ρουλέτα σε ρουλέτα, είχα συμπληρώσει το ένα ημικύκλιο της σάλας, αλλά ξαφνικά μου φάνηκε πως είχα συμπληρώσει το ένα ημικύκλιο της γης από το σημείο που είχα αφήσει τη γυναίκα μου να με περιμένει. Ποτέ μου δεν είχα βρεθεί σε τέτοια έξαψη σε κανένα καζίνο και ποτέ μου δεν είχα κουβεντιάσει μεγαλόφωνα με τις ρουλέτες. Ημουν σαν υπνωτισμένος, σαν μαγεμένος μάλλον. Η γυναίκα μου με τον ερχομό της είχε μαγέψει τις ρουλέτες ή εμένα τον ίδιο, που ήταν άλλωστε και πιο εύκολο. Οπου και να 'βαζα, ό,τι και να 'βαζα, το έπαιρνα πίσω τριάντα πέντε φορές.\nΔεν ξέρω πόσες ώρες κράτησαν τα μάγια. Κατάλαβα πως λύνονται όταν λύθηκαν τα γόνατά μου. Δεν υπήρχε πια δύναμη μέσα μου, ούτε μυαλό ούτε αισθήματα. Μόνο μια γλυκιά χαύνωση σε ένα κουφάρι παραγεμισμένο με κοκάλινες μάρκες.\nΠήρα το δρόμο του γυρισμού, λες και επέστρεφα από νικηφόρο πόλεμο. Κουρασμένος αλλά τροπαιούχος, γεμάτος λάφυρα και δώρα. Αύριο θα της αγόραζα δέκα τσάντες και δέκα ζευγάρια παπούτσια και δέκα ό,τι άλλο ήθελε. Για την ώρα όμως χρειαζόμουν μια παγωμένη σαμπάνια. Να την πίνω κοιτώντας τα μάτια της και το χαμόγελό της, μέχρι να τη δω να ξεκαρδίζεται στα γέλια.\nΕλειπε από το τραπέζι και κάθισα να την περιμένω. Ηπια το υπόλοιπο που υπήρχε στο μπουκάλι και παρήγγειλα στο σερβιτόρο ένα καινούριο. Τα κυρίως πιάτα είχαν ήδη σερβιριστεί και παρέμεναν σκεπασμένα με τα μεταλλικά καλύμματα. Ολα τα καλά του κόσμου βρίσκονταν εδώ, η μόνη που απουσίαζε ήταν η γυναίκα μου. Ξεσκέπασα το πιάτο της και αντίκρισα το μισοψημένο τίμπον στέικ που με τόση χαρά είχε παραγγείλει, να παγώνει και να συρρικνώνεται. Οσο το 'βλεπα τόσο νόμιζα πως αντίκριζα μπρος στα μάτια μου αφάγωτη και κρύα την καρδιά μου.\nΔυο μήνες τώρα κερδίζω συνέχεια. Πολλοί με ρωτούν γιατί, αφού έχω τόσα λεφτά, δεν πάω κάπου να ξεκουραστώ και να γιορτάσω. Δεν ξέρω γιατί. Ή μάλλον ξέρω, αλλά δεν το ομολογώ. Βαθιά μέσα μου πιστεύω ότι, αφού εδώ, σ' αυτό το μέρος, έχασα τη γυναίκα μου, εδώ, σ' αυτό το μέρος, θα την ξανάβρω.\nΈκανε τη θητεία του στα καζίνο της Eυρώπης μυθιστόρημα. O Xορός των Pόδων, του χάρισε το πρώτο κρατικό βραβείο.\n*** Yπάρχει μια συμπύκνωση της ζωής στον τζόγο. Mέσα σε λίγα λεπτά μπορείς από φτωχός να γίνεις πλούσιος και ξανά φτωχός κ.ο.κ. H ρουλέτα κάνει κάθε βράδυ ―μέσο όρο― 350 στροφές, όσες περίπου και η γη σ' ένα χρόνο. Ο,τι ζεις σ' ένα χρόνο έξω στην κοινωνία μπορείς να το ζήσεις σ' ένα βράδυ μέσα στο καζίνο. Οσο γερνάς σ' ένα χρόνο έξω, γερνάς μέσα σ' ένα βράδυ στο καζίνο. Aλλά πέρα απ' αυτό, το καζίνο είναι και μεγάλο σχολείο.\nΓια όλους. Eφόσον θέλεις να μάθεις, μέσα στο καζίνο μαθαίνεις τα πάντα. Στην κοινωνία, εάν είσαι επαρμένος και άπληστος, αυτό θα σε χτυπήσει μετά από χρόνια. Στο καζίνο θα σε βαρέσει μέσα σ' ένα λεπτό. Tότε, που θα τα χάσεις όλα και θα καταλάβεις πόσο ηλίθια φέρθηκες.\nΠολλές φορές γίνεται έτσι: μπαίνει κάποιος φορτωμένος με χρήμα και με δύο γυναίκες αγκαλιά και λέει «θα τους τινάξω στον αέρα». Aλλά μετά από μια-δυο ώρες έχει συρρικνωθεί τόσο πολύ, που δεν ξέρει πού να κρυφτεί. Ξανάρχεται το άλλο βράδυ με το ίδιο στιλ και την ξαναπατάει. Aν είναι έξυπνος, κάποτε καταλαβαίνει ότι πρέπει να έρχεται στο καζίνο χωρίς γυναίκες, χωρίς αλαζονεία, σιωπηλός.\nΠηγαίνεις στο καζίνο σαν να πηγαίνεις στην εκκλησία. Ήσυχα και σεμνά, για να επικοινωνήσεις με τη θεά Tύχη. Πρέπει να είσαι προσεκτικός ακόμα και με ό,τι φοράς. Δεν μπορείς να πας φορώντας τα ίδια ρούχα με τα οποία έχασες χτες. Mυρίζουν χασούρα, είναι θέμα κάθαρσης. Eίναι σαν να φοράς την ίδια πανοπλία με την οποία έχασες τη μάχη. Έχει τις λαβωματιές της, τις τρύπες της κι εσύ πας να πολεμήσεις ξανά με την ίδια. E, θα ξαναχάσεις και η καταστροφή τότε θα είναι μεγαλύτερη. Eνώ, αν πας στο σπίτι σου, τα πετάξεις όλα, μπανιαριστείς, αρωματιστείς και φορέσεις καινούρια ρούχα, τότε γίνεσαι πλέον καινούριος πολεμιστής.\nΠιστεύω ότι ένας άνθρωπος μαθαίνει από το καζίνο, έστω και αν χάσει, πώς να ζήσει καλύτερα μέσα στην κοινωνία.\nO τζογαδόρος συγκεντρώνει όλα τα ελαττώματα του ψεύτη, του κλέφτη, του κλεπταποδόχου, του καταχραστή. Πουλάει το σπίτι του, τη γυναίκα του, γίνεται και κάνει τα πάντα για να συνεχίσει το παιχνίδι. Aυτό το είδος του τζογαδόρου είναι το χειρότερο πλάσμα που μπορεί να υπάρξει― και υπάρχουν πολλοί τέτοιοι. Ομως, αν έχει την ειλικρίνεια να παραδεχθεί ότι φέρθηκε ηλίθια, τότε μπορεί να διορθωθεί. Σ' ένα βράδυ μαθαίνει ό,τι θα μάθαινε σ' ένα γραφείο σε δέκα χρόνια.\nΜυστικά στη ρουλέτα;\nΘα πω ένα προσωπικό παράδειγμα. Eγώ και η παρέα μου σημειώναμε επί τρεις μήνες 30.000 νούμερα, όσα τεστάρει και το εργοστάσιο πριν να παραδώσει τη ρουλέτα στο καζίνο. Kάναμε μια στατιστική επεξεργασία και βρίσκαμε πως ένα ή δύο νούμερα έβγαιναν περισσότερες φορές απ' ότι τα υπόλοιπα. Παίζαμε αυτό το νούμερο συνεχώς χωρίς να πηγαίνουμε ούτε για κατούρημα. Eίναι το πιο βαρετό και ρουτινιάρικο παίξιμο, αλλά και το πιο σίγουρο. Στο τέλος κάθε βραδιάς διαπιστώναμε ότι είχαμε κερδίσει ένα-δύο μηνιάτικα.\nΜια λίγο ελαττωματική ρουλέτα μπορεί να φέρνει κάποιους αριθμούς περισσότερες φορές απ' ότι άλλους. Είναι θέμα παρατήρησης και οι εξπέρ του τζόγου, στέκονται με σεβασμό απέναντι στη ρουλέτα, αφουγκράζονται κάθε ήχο, παρατηρούν κάθε λεπτομέρεια του τροχού της, είναι μυημένοι στο να δέχονται κάθε μυστικό που μπορεί να τους αποκαλύψει.\nΔιαλέγετε τις ρουλέτες, αντίθετα απ' ότι διαλέγετε γυναίκες...\nΑποφεύγετε τις νέες ρουλέτες που μοιάζουν με νεαρά κορίτσια, γιατί είναι όλο καπρίτσια καισχεδόν αδύνατο να υπολογίσεις τη συμπεριφορά τους\nKάθε βράδυ η ρουλέτα έχει δύο νούμερα που τ' αγαπάει και τα φέρνει συνέχεια. Tο επόμενο βράδυ θα 'χει άλλα. Aπό την άλλη, κάθε παίκτης έχει ένα 15λεπτο δικό του, που κερδίζει κι αυτό πρέπει να εκμεταλλευτεί, πρέπει να ξέρει πότε να φύγει.\nKι αυτό το καταλαβαίνει όταν αρχίζει να χάνει δυο-τρεις φορές κολλητά.\nOι περισσότεροι παίκτες, όμως, δεν φεύγουν...Οχι! Γιατί πιστεύουν ότι αν παραμείνουν θα γυρίσει η τύχη τους. Aκριβώς σε αυτή την αδυναμία του παίκτη να φύγει και στην πλεονεξία του στηρίζουν την ύπαρξή τους τα καζίνο.\nKατ' αρχήν, ένας επαγγελματίας δεν πρέπει ποτέ να είναι πλεονέκτης και να ξέρει πότε να φύγει. O καθένας έχει το δικό του παιχνίδι. Αλλοι παίζουν δωδεκάδες ή κόκκινα-μαύρα, άλλοι παίζουν τόξο.Eγώ πάντα έπαιζα νούμερα.\nΓιατί...πιστεύω ότι υπάρχει μεγάλη σχέση μεταξύ των αριθμών, όπως αυτοί είναι διατεταγμένοι πάνω στο τραπέζι. Eίναι απίστευτο τι εκλεκτικές συγγένειες υπάρχουν μεταξύ ορισμένων αριθμών. Kαι το περίεργο είναι ότι αυτές ισχύουν οριζοντίως και όχι καθέτως. Για παράδειγμα, το 1 δεν έχει συγγένεια με το 2 που βρίσκεται δίπλα του, έχει όμως με το 4 που βρίσκεται από κάτω του. Στο βιβλίο μου έχω κάνει ένα σχεδιάγραμμα μ' αυτές τις συγγένειες.\nΕνα νούμερο βγαίνει μετά από κάποιο συγκεκριμένο άλλο. Για παράδειγμα, το 23 μετά το 32, το ζέρο μετά το 5. Aκούγεται τρελό, αλλά συμβαίνει, δεν ξέρω γιατί, είναι μαγικές σχέσεις, δεν επιδέχονται φυσική ερμηνεία, κάποιες σχέσεις πρέπει να υπάρχουν πάντως.\nΟ τζόγος έχει καθαρτικές ιδιότητες...\nO παίκτης στην αρχή κερδίζει με την αθωότητά του, μετά αποκτά τη γνώση κι αρχίζει να χάνει. Xάνει σπίτια, χάνει τη γυναίκα του, χάνει τα πάντα. H ουσία ποια είναι; Nα μπεις αθώος, να κάνεις όλο τον κύκλο της αμαρτίας και να ξαναγίνεις αθώος...\nBλέποντας τα νούμερα προτού έρθουν. Tουλάχιστον έτσι συνέβη με μένα μετά από πολλά πολλά χρόνια ενασχόλησης.\nΩστόσο, δεν επέρχεται πάντα η κάθαρση. Συμβαίνουν και δράματα, αλλά για αυτά δεν φταίει το καζίνο. Eίναι ευθύνη του καθενός που θέλει να δοκιμάσει τον εαυτό του. Aν δεν έχεις τα κότσια, τότε πας και σκοτώνεσαι.\nΣε τελικό απολογισμό, είμαι κερδισμένος από τη «θητεία» μου ως γκάμπλερ.\nΑρχισα να κερδίζω τα πολλά στη Φρανκφούρτη, λίγο πριν κατέβω στην Eλλάδα. Tότε οι φίλοι μου οι Γερμανοί πέσαν πάνω μου λέγοντας «τρελός είσαι, τώρα φεύγεις που έρχονται τα πολλά λεφτά». Kαι πράγματι έτσι έγινε. Tότε ήρθαν τα εκατομμύρια.\nEγώ όμως ήθελα να γράψω, ένιωθα ότι χάνω τη γλώσσα. Έδωσα στη γυναίκα μου τα μασούρια και της είπα να πάει να αγοράσει ό,τι χρειαζόταν για ένα σπιτικό και φύγαμε αμέσως για την Eλλάδα.\nTώρα πια δεν παίζω. Tο πάθος του γραψίματος είναι πιο μεγάλο από το πάθος του τζόγου. Mπορώ να ζήσω χωρίς να παίζω, όμως δεν μπορώ να ζήσω χωρίς να γράφω.\nΤα υλικά τα δικά μου ήταν ότι έπρεπε να κάνω αυτό που σκεφτόμουν, δεν έπρεπε να ακολουθήσω ούτε συμβουλές ούτε καθηγητές. Αυτό. Και τι ήταν αυτό; Πρώτα απ' όλα τα ταξίδια. Έπρεπε να ταξιδέψω, δεν μ' ένοιαζε πού και πώς και τι. Δεν μ' ένοιαζε τι λεφτά θα πάρω και τι σπίτια θα αγοράσω, που δεν έχω αγοράσει ποτέ κανένα σπίτι. Έπρεπε να κάνω αυτό τον κύκλο, ολόκληρο. Δεν ήταν για ν' αποκτήσω εμπειρίες, δεν το ‘χα καθόλου στο κεφάλι μου. Όταν ταξιδεύεις όμως και κάνεις εκατό δουλειές στον πλανήτη, πας από δω, πας από κει, αποκτάς τόσες πολλές εικόνες κι εμπειρίες, δεν έχεις το σημειωματάριο και γράφεις τι είπε ο διπλανός σου, αλλά όταν πας στο σπίτι σου, στην πατρίδα σου...τότε γράφεις.\nΟύτε ορθοπεταλιά ούτε γλέντι ήταν η ζωή μου.\nΗταν ανάσκελα στο κύμα!\nΈτσι πρέπει να ‘ναι η ζωή, ανάσκελα στο κύμα. Και κάπου κάπου να κουνάς το πόδι σου για να μη σπάσεις το κεφάλι σε κανά βράχο. Και να μη φοβάσαι. Αυτό ξεκίνησε από τη μικρή μου ηλικία, όταν δούλευα με τον πατέρα μου στους δρόμους. Μ' άρεσε να τσακώνομαι γιατί ήξερα πως στο τέλος θα γινόμουν φίλος μ' αυτόν που τσακωνόμουνα. Ακόμη κι αν ο άλλος είναι πιο δυνατός από σένα και έχει πιο πολλά προσόντα από σένα. Αν δει ότι δεν φοβάσαι, σε παραδέχεται κι αυτός, σε εκτιμάει. Σου λέει «έλα, πάμε μαζί να περπατήσουμε».\nΣτη ρουλέτα και στις γυναίκες σ' ένα νούμερο ποντάρεις, δεν μπορείς να ποντάρεις σε όλα. Όπως ποντάρεις ένα νούμερο στη ρουλέτα κι η μπίλια πέφτει αλλού το ίδιο συμβαίνει και με τη γυναίκα. Η ρουλέτα βασικά είναι άπιστη, άμα σου πέσει η μπίλια ενθουσιάζεσαι όπως και στη γυναίκα. Άμα δεν σου πέσει η μπίλια, άμα σε προδώσει, θυμώνεις μαζί της, τη βρίζεις, τη σκοτώνεις κιόλας άμα θες. Γυναίκες και ρουλέτα, σχεδόν το ίδιο πράγμα.\n...Τα όνειρά μου τα έχω πραγματοποιήσει. Όνειρά μου σήμερα είναι η καθημερινή μου ζωή. Χαίρομαι που ξημερώνει, χαίρομαι που νυχτώνει. Πάντα από μικρό παιδί ήθελα να έρθει ένας καιρός που να μπορώ να δουλεύω όπου θέλω, όποτε θέλω και το συγγραφιλίκι μου το ‘φερε. Αλλά δεν θα μπορούσα να φτάσω σε τέτοια ηλικία, αν πριν δεν είχα δουλέψει στη θάλασσα... ***\nEric Burdon - Last Clean Shirt


Θανάσης Δισλής: "Η υποκριτική αλλά και γενικότερα το θέατρο είναι παράθυρα στη Γνώση και στην Ελευθερία" - Polis Magazino\nΘανάσης Δισλής: “Η υποκριτική αλλά και γενικότερα το θέατρο είναι παράθυρα στη Γνώση και στην Ελευθερία”\n“Καλλιτέχνης γεννιέται κάποιος, άλλα από μόνο του αυτό δεν φτάνει. Θέλει σπουδές, θέλει κόπο, θέλει προσπάθεια και γνώσεις.”\nΑπό πότε ξεκινήσατε να ασχολείστε με την τέχνη; Από πάντα είχα μια καλλιτεχνική ανησυχία και παρακολουθώντας μια θεατρική παράσταση με το σχολείο στο ΚΘΒΕ με μάγεψε ο χώρος ο κόσμος η σκηνή, η ιστορία που ταξιδεύει το θεατή σε άλλους κόσμους φανταστικούς παραμυθένιους και σκέφτηκα “αυτό θέλω κάνω!!!” Τελειώνοντας λοιπόν το Λύκειο μπήκα σε μια θεατρική ομάδα αργότερα έδωσα εξετάσεις στην επιτροπή του υπουργείου πολιτισμού όπου πέρασα και ξεκίνησα στη δραματική σχολή Ροντίδη στη Θεσσαλονίκη και έπειτα μετακόμισα στην Αθήνα και συνέχισα τις σπουδές μου στη δραματική σχολή ΒΕΑΚΗ από όπου και αποφοίτησα το 2008.\nΠοιόν ηθοποιό – καλλιτέχνη θαυμάζετε; Ο Τζιμ Κάρευ και ο Τομ Χανκς είναι οι αγαπημένοι μου, απο Έλληνες υπάρχουν πολλοί τους οποίους θαυμάζω, αλλά θα σταθώ στο Χρόνη Εξαρχαακο γιατί και τον πιο μικρό ρόλο τον μετέτρεπε σε πρωταγωνιστικό και αυτό είναι μεγάλο πράγμα για έναν καλλιτέχνη.\nΤι σημαίνουν οι λέξεις καριέρα – επιτυχία για εσάς; Η λέξη καριέρα για εμένα σημαίνει να μπορείς να κάνεις αυτό που αγαπάς, να το εξελίσσεις και να ζεις απο αυτό. Η λέξη επιτυχία είναι να καταφέρεις όλα τα προηγούμενα.\nΚαλλιτέχνης γεννιέται κανείς ή γίνεται; Καλλιτέχνης γεννιέται κάποιος, άλλα από μόνο του αυτό δεν φτάνει, θέλει σπουδές, θέλει κόπο προσπάθεια και γνώσεις. Όλοι πιστεύω πως έχουν κάποιο χάρισμα αρκεί να το καλλιεργήσουν και να το φέρουν στην επιφάνεια όπως τα διαμάντια που όταν τα επεξεργαστεί κάποιος τα δίνει την άξια και τη λάμψη που τους αρμόζει αλλιώς θα είναι απλά ένα πέτρωμα σαν όλα τα άλλα μέσα στη γη.\nΠοια λέξη σας εκφράζει ως καλλιτέχνη; “Δημιουργικότητα” είναι μια λέξη που χωρίς αυτήν η τέχνη είναι απλά μια λέξη.\nΝοιώθετε την «έμπνευση» πριν δημιουργήσετε; Η έμπνευση θεωρώ ότι έχει να κάνει πιο πολύ με τους ζωγράφους τους ποιητές τους συγγραφείς μουσικούς κλπ είναι αυτοί οι καλλιτέχνες που εμείς από τη δική τους έμπνευση θα πάρουμε το εναρκτήριο λάκτισμα για να προχωρήσουμε το έργο τους, εμείς οι ηθοποιοί είμαστε πιο πολύ ερμηνευτές παίζουμε ομαδικά, το σίγουρο είναι ότι πρέπει να μας εμπνέει ο ρόλος που θα υποδυθούμε έτσι ώστε με μεγαλύτερη διάθεση θα ψάξουμε βαθειά στο χαρακτήρα του για να τον κάνουμε δικό μας και να βρούμε την αλήθεια του.\nΠώς θα χαρακτηρίζατε τον εαυτό σας ως Καλλιτέχνη; Ανήσυχο και τελειομανή.\nΠοια είναι τα μελλοντικά σας σχέδια; Αυτή τη στιγμή έχω μόνο όνειρα, οι συνθήκες δυστυχώς δεν μας επιτρέπουν να κάνουμε σχέδια, περιμένουμε να ανοίξουν τα θέατρα να ξεκινήσουν οι πρόβες, οι παραστάσεις και να βρεθούμε πάλι στη σκηνή, θα ήθελα πάρα πολύ να είμαι σε κάποια καλοκαιρινή παραγωγή που θα περιοδεύσει στην Ελλάδα αλλά νομίζω πως είναι νωρίς ακόμα για σχεδία\nΑν θα έπρεπε να χαρακτηρίσετε με μια φράση την υποκριτική αλλά και γενικότερα το θέατρο ποια θα διαλέγατε; Παράθυρο στη γνώση και την Ελευθερία.\nΠιστεύετε πως δίνονται ευκαιρίες στους νέους καλλιτέχνες να αναδείξουν το ταλέντο τους ή μήπως υπάρχει μια μόνιμη τάση ανακύκλωσης προσώπων και χαρακτήρων; Οι ευκαιρίες δίνονται και πρέπει να δίνονται σε νέους καλλιτέχνες αλλά όχι με τον ρυθμό που θα έπρεπε. Κάθε χρόνο αποφοιτούν εκατοντάδες παιδιά από τις δραματικές σχολές οι οποίοι δουλεύουν για ένα κομμάτι ψωμί στην κυριολεξία και δυστυχώς δεν μπορούν να κάνουν κάτι άλλο. Αυτό πρέπει να το επιληφθεί η πολιτεία και να υποχρεώσει τους θιάσους σε σύναψη συλλογικής σύμβασης ώστε όλοι να εργάζονται με αξιοπρέπεια. Όσο για την ανακύκλωση προσώπων έχει αρχίσει πια και αλλάζει το κλίμα. Έρχονται νέα πρόσωπα που σε συνδυασμό με την εμπειρία των παλαιότερων γίνονται υπέροχα πράγματα.\nΣτο θέατρο που σας βρίσκουμε; Αυτή τη στιγμή λόγω των καταστάσεων δεν είμαι κάπου Θεατρικά. Ελπίζω στο μέλλον τηλεοπτικά όμως θα τα πούμε από τη συχνότητα του mega σε ένα guest στη σειρά Έξαψη της Τίνας Καμπυση και σκηνοθεσία Βασίλη Τσελεμεγκου.\nΠοιο μήνυμα θα θέλατε να στείλετε στους αναγνώστες του polismagazino; Κοιτάμε μπροστά προχωράμε με αισιοδοξία. Τα καλύτερα έρχονται…\nΠροηγούμενο άρθροΙωάννα Καβαγιάδα: “Πάντοτε γράφω μόνο όταν νιώθω. Γράφω με συναίσθημα και ψυχή”\nΕπόμενο άρθροΘανάσης Πάνου: Η λέξη «Δυναμική» μ’ εκφράζει ως συγγραφέα\nΈργα της Vida Evenson στην καρδιά της Μυκόνου με την ΕΠΙΜΟΝΗ...\n«ΣΥΝΟΙΚΙΑ ΑΣΜΑΤΩΝ» ΤΟΥ ΙΕΡΟΚΛΗ ΜΙΧΑΗΛΙΔΗ


06 09 2019 | 14:24\nΣχεδόν πλήρως έχει ολοκληρωθεί ο αγωγός φυσικού αερίου TAP, καθώς η εκτέλεση των εργασιών φτάνει σε ποσοστό 95%, ενώ κανονικά προχωρούν οι εργασίες που απομένουν, σύμφωνα με όσα ανέφερε η country manager του TAP Κατερίνα Παπαλεξανδρή, μιλώντας από το βήμα του Southeast European Energy Forum.\nΠιο συγκεκριμένα, το υψηλόβαθμο στέλεχος του TAP αναφέρθηκε εκτενώς στις εργασίες που απομένουν μέχρι την πλήρη ολοκλήρωση και λειτουργία του αγωγού, ενώ ειδική αναφορά έκανε στο market test που εγκαινίασε η εταιρεία την 1η Ιουλίου. Σχετικά με αυτό, σημείωσε πως η πρώτη φάση ολοκληρώθηκε με επιτυχία και πλέον προχωρούν στο επόμενο βήμα που περιλαμβάνει συζητήσεις με τους TSOs, ώστε να καταλήξει η διαδικασία μέσα στον επόμενο χρόνο.\nΕπίσης, η κ. Παπαλεξανδρή αναφέρθηκε στην κοινωνική πολιτική που ξεδίπλωσε η εταιρεία στις περιοχές απ όπου πέρασε ο αγωγός, καθώς και την σημαντική και αξιόλογη συνεργασία που είχε με τις τοπικές κοινωνίες. Χαρακτηριστικό είναι ότι τις 800 ανέρχονται οι τοπικές επιχειρήσεις που προμήθευσαν με διάφορα υλικά και προϊόντα τις εργασίες του αγωγού όλα αυτά τα χρόνια, ενώ ανάλογη εποικοδομητική συνεργασία υπήρξε και με δημόσιους φορείς των περιοχών.\nΤέλος, αναφερόμενη στην σημασία του έργου για την χώρα, υπογράμμισε πως ο αγωγός TAP θα συμβάλει καθοριστικά στην ενεργειακή ασφάλεια του συστήματος όσο και στις προσπάθειες ενεργειακής μετάβασης. Μάλιστα, είπε χαρακτηριστικά πως αν παρομοιάζαμε το σύστημα φυσικού αερίου με ένα κτίριο τότε ο αγωγός TAP αποτελεί την κορυφή αυτού. Η λειτουργία του αγωγού θα επιτρέψει σε νέους προμηθευτές LNG να προσεγγίσουν την ελληνική αγορά και μέσω αυτής την ευρωπαϊκή αγορά, γεγονός που αναβαθμίζει σημαντικά την γεωπολιτική βαρύτητα της υποδομών και εν γένει των υποδομών φυσικού αερίου της χώρας.


A Homey Place Manila, Μανίλα Ξενοδοχεία - Skyscanner\nSuntrust Adriatico Gardens Condominium, 1004, Μανίλα, Φιλιππίνες\nΤο ξενοδοχείο 3 αστέρων, A Homey Place Manila, προσφέρει άνεση και ευκολία είτε βρίσκεστε στο Μανίλα για τουρισμό, είτε για δουλειά. Είναι εφοδιασμένο με πολλές εγκαταστάσεις που θα μετατρέψουν τη διαμονή σας σε μία ευχάριστη εμπειρία. Τα δωρεάν WiFi σε όλα τα δωμάτια, 24ωρη φύλαξη, παντοπωλείο, κουζίνα, φύλαξη αποσκευών συμβάλλουν στην ικανοποίηση των πελατών. Κάθε δωμάτιο είναι κομψά διακοσμημένο και εξοπλισμένο με όλες τις βασικές ανέσεις. Ανακτήστε τις δυνάμεις σας μετά από μία γεμάτη ημέρα στην άνεση του δωματίου σας ή αξιοποιήστε τις δυνατότητες αναψυχής του ξενοδοχείου, μεταξύ των οποίων γήπεδο γκολφ (σε απόσταση 3χλμ.), εξωτερική πισίνα, μασάζ, γήπεδα τένις. Για αξιόπιστη και επαγγελματική εξυπηρέτηση, το A Homey Place Manila αποτελεί ιδανική επιλογή.


Προτεινόμενες ελάχιστες τεχνικές προδιαγραφές\nΘέμα: Προτεινόμενες ελάχιστες τεχνικές προδιαγραφές\nΑποστολέας Θέμα: Προτεινόμενες ελάχιστες τεχνικές προδιαγραφές (Αναγνώστηκε 6516 φορές)\nΑπ: Προτεινόμενες ελάχιστες τεχνικές προδιαγραφές\n« Απάντηση #15 στις: 24 Δεκ 2010, 12:49:52 πμ »\nΣαφώς καλύτερο το ολοκληρωμένο σύστημα.\nΤα κομμάτια με αυτή ειδικά τη μητρική είναι ψιλομάπα. Έχει ΕΝΣΩΜΑΤΟΜΕΝΟ ενα intel ATOM. Αν είναι έτσι πέρνεις κανά NETBOOK και το συνδέεις με εξωτερική οθόνη. Γύρω στα 200 ευω έχουν πάει.\nΠάντως εμείς αντικαταστήσαμε το εργαστήριο σιγά σιγά με 2-3 μηχανήματα το χρόνο.\nΠάντως στις τελευταίες αγορές προτιμήσαμε κάτι λίγο πιο ακριβό, στην τελική πρέπει να αντέξει καμιά 10 ετία !!!!\nPS το έτοιμο σύστημα έχει μέσα και την τιμή των Windows 7 οπότε μπορεί να βγει γύρω στα 70 λιγότερο χωρίς αυτά\n« Απάντηση #16 στις: 24 Δεκ 2010, 10:05:46 πμ »\nΔήμητρα, ξέχασέ τον τον ΟΣΚ. το λέω και το υπογράφω...\n« Απάντηση #17 στις: 24 Δεκ 2010, 01:00:25 μμ »\nΠαράθεση από: mour στις 24 Δεκ 2010, 12:49:52 πμ\nόπως δώσε μου link σε παρακαλώ.\nΑκριβώς αυτό για μια δεκαετία πάνω κάτω... δώσε μου link σε παρακαλώ με την τελευταία σου αγορά και πότε ήταν αυτή.\nPS το έτοιμο σύστημα έχει μέσα και την τιμή των Windows 7 οπότε μπορεί να βγει γύρω στα 70 λιγότερο χωρίς αυτά.\nΕσείς έτσι πράξατε? Και τι έβαλες?\nΠαράθεση από: Λάμπρος Μπουκουβάλας στις 24 Δεκ 2010, 10:05:46 πμ\nΛάμπρο το κατλαβαίνω, σου έχω εμπιστοσύνη και το ξέρεις.\nΑπλά εγώ στην Διευθύντρια για ποιό ολοκληρωμένη πρόταση ανέφερα και το ΟΣΚ .... καταλαβαίνεις!!!!\nΠες μου και εσύ την γνώμη σου απο το μύνημά μου στην πίσω σελίδα... και θα ήθελα σε παρακαλώ link με πρόταση....\n« Απάντηση #18 στις: 24 Δεκ 2010, 09:00:11 μμ »\nΚοίτα Link δεν υπάρχει. Γενικά κάτι καλό πχ Intel ή AMD Dual Core ή ακόμα καλύτερα intel i3, 3-4 GB RAM, σκληρό ότι να ναι (40 ευρώ), μητρική κάτι αξιοπρεπές, με ενσωματωμένη κάρτα γραφικών, αλλά να έχει και υποδοχή για εξωτερική κάρτα γραφικών. Ρώτα σε κάποιο μαγαζί για μια τέτοια στο περίπου σύνθεση.\nΛειτουργικό βάλαμε Windows 2000 που είχαμε τις άδειες από τα παλιά μηχανήματα, αλλά τελευταία βασικά παίζουν Ubuntu (Dual Boot).\nΗ τελευταία αγορά πάντως ήταν ένα φορητό (ήταν και σε προσφορά) http://www.e-shop.gr/show_per.phtml?id=PER.906451&sid=1\nΗ λογική για αυτό ήταν ότι χρειάζεται για σχολικές εορτές ή για κάποια ανάγκη που χρειάζεται το φορητό.\nΤο να έχεις βέβαια πολλών τύπων μηχανήματα προϋποθέτει και μια σχετική άνεση στη διαχείρισή τους. Προφανώς με 4-5 διαφορετικούς τύπους δεν παίζουν Ghost και τέτοιες λύσεις. Από την άλλη αν συντηρούνται σωστά δεν παθαίνουν κάτι ιδιαίτερο (5 χρόνια δεν έχουμε "φορμάρει" ποτέ κάποιο μηχάνημα γιατί χάλασε)\n« Απάντηση #19 στις: 25 Δεκ 2010, 12:02:49 πμ »\nΠαράθεση από: mour στις 24 Δεκ 2010, 09:00:11 μμ\nΗ λογική για φορητό ήταν ότι χρειάζεται για σχολικές εορτές ή για κάποια ανάγκη που χρειάζεται το φορητό.\nΜια παρόμοια αγορά έχει δρομολογηθεί!!!\nΠήρατε φορητό με 670 ευροπουλάκιααααα!!!! Το έπαθα το εγκεφαλικό !!! Ζηλεύω !!!!\nΕυχαριστώ πολύ για την βοήθεια στην σύνθεση.\n« Απάντηση #20 στις: 10 Ιαν 2011, 11:15:47 μμ »\nΤο ΠΛΗΝΕΤ μπορεί να μου δώσει έγγραφο στο οποίο να αναφέρει την κατάσταση του εργαστηρίου?\nΔηλαδή τι ακριβώς χρειάζεται αλλαγή πόσοι υπολογιστές είναι χαλασμένοι κτλ κτλ? Το ζήτησε η Διευθύντρια και είπε πως με αυτό μπορεί να κινηθεί.\n« Απάντηση #21 στις: 10 Ιαν 2011, 11:52:34 μμ »\nΠαράθεση από: dim στις 10 Ιαν 2011, 11:15:47 μμ\nμωρέ τι ζητάει ο καθένας; εσύ δεν είσαι υπεύθυνη εργαστηρίου Δήμητρα;\nαν είναι έτσι και εσύ κάθε φορά που σου ζητάει κάτι η διευθύντριά σου να ζητάς έγγραφο από τον προϊστάμενο γιατί "έτσι θα μπορείς να κινηθείς" και εσύ...\nτι φοβάται και ζητάει τέτοιο έγγραφο;\nε ήμαρτον... ρε Παναγιώτη, για πες μου εδώ που χωράει το χιούμορ δλδ?\nσυγγνώμη, αν είμαι υπερβολικός, αλλά δεν μπορώ λες και την έχω εγώ στο σβέρκο μου νιώθω με αυτά που λέει η Δήμητρα\n« Απάντηση #22 στις: 11 Ιαν 2011, 12:12:59 πμ »\nΓνώμη μου είναι ότι δεν χρειάζεται κάποιο έγγραφο πέρα από τη δική σου αξιολόγηση για την κατάσταση του εργαστηρίου σου. Εσύ είσαι υπεύθυνη, εσύ το χρησιμοποιείς στην τελική...\nΕκτός κι αν έχεις πέσει στην περίπτωση "όποιος βαριέται να ζυμώσει..."\n« Απάντηση #23 στις: 26 Ιαν 2011, 05:11:59 μμ »\nΣας γράφω και εγώ τι κάναμε στο δικό μου σχολείο, γιατί είμαι πολύ ευχαριστημένη από τις επιλογές μας. Πέρισυ τέτοια εποχή είχαμε 2 εργαστήρια: ένα πολύ παλιό (366 ΜHz, 8 GB σκληρό, 64 ΜΒ RAM) και ένα αρχαίο (133 ΜHz, 16 ΜΒ Ram,...) Έγιναν τα εξής:\nΓια το 1ο εργαστήριο πήραμε ένα switch 16 port gigabit περίπου 180 ευρώ και ένα server γύρω στα 400 ευρώ (intel core 2 quad, 2.66 GHz, 4 GB ram, μητρική με ενσωματωμένη gigabit κάρτα δικτύου).\nAντικατέστησα όλες τις κάρτες δικτύου με gigabit κάρτες περίπου 7 € η καθεμιά και βρήκα από γνωστούς κτλ. μνήμες ώστε όλα τα μηχανήματα να έχουν 128-256 ΜΒ RAM. Έστησα ubuntu 10.04 και δουλεύουν σαν thin clients πολύ καλά.\nΓια το 2ο εργαστήριο πάλι πήραμε gigabit switch, κρατήσαμε τις παλιές οθόνες CRT και αντικαταστήσαμε τις κεντρικές μονάδες με κόστος 200-250 ευρώ την καθεμιά (πάλι κοίταξα να έχουν gigabit κάρτα δικτύου στη μητρική). Έστησα ubuntu 10.04 και δουλεύουν σαν fat clients.\nΝομίζω ότι gigabit switch είναι τελείως απαραίτητο, όπως και gigabit κάρτες δικτύου. Δεν καταλαβαίνω γιατί να έχει ο server δύο κάρτες δικτύου.\n« Απάντηση #24 στις: 08 Μαρ 2011, 03:56:12 μμ »\nΓενικά για την αναβάθμιση του ΣΕΠΕΗΥ δεν είναι ανάγκη να πάρετε τίποτε φοβερό.\nΠλέον οι δυνατότητες των Η/Υ έχουν ξεπεράσει κατά πολύ τις ανάγκες του εργαστηρίου.\nΕίναι λοιπόν προτιμότερο να προτιμήσετε ποιοτικές μητρικές (πχ διπλά φύλλα χαλκού κλπ) και τροφοδοτικά (80+) για να κρατήσουν στο χρόνο παρά πολύ ισχυρές CPUs.\nΕπίσης δεν χρειάζεται να παίρνετε εξωτερικές κάρτες γραφικών (πόσο μάλλον εξωτικές...) γιατί παιχνίδια δεν θα παίξετε μέσα στο εργαστήριο.\nΤυπικά το κόστος ενός σταθμού εργασίας με τα παραπάνω ποιοτικά χαρακτηριστικά (Dual Core CPU, 2GB RAM, HDD) να το υπολογίζετε γύρω στα 300-340 ευρώ μη συμπ. ΦΠΑ. και μπορεί να δουλέψει μια χαρά και σαν Win7 σταθμός και σαν Ubuntu LTSP fat client.\nΠροφανώς το Gigabit είναι προτιμότερο και ο server δεν χρειάζεται 2 κάρτες δικτύου.\nΤώρα αν θέλετε κάτι πιο κάτω σε τιμή <=200 ευρώ θα πρέπει να πάτε σε επεξεργαστές χαμηλών επιδόσεων και χαμηλής κατανάλωσης (πχ Atom ή Celeron) και ουσιαστικά να χτίσετε ένα σταθμό εργασίας που να χρησιμοποιείται σαν hardware thin client. Σε μία τέτοια περίπτωση πάρτε πάλι καλό τροφοδοτικό 80+ αλλά γύρω στα 200-250W το πολύ.\nΜπορεί να παίξει και εγκατάσταση Win7 (με επιδόσεις αντίστοιχες ή λίγο καλύτερες από τα netbooks με Win7 που κυκλοφορούν)\nΘα προσπαθήσω να βάλω (κάποια στιγμή εντός του μήνα) ενδεικτικές προδιαγραφές και προϋπολογισμό εξοπλισμού για ένα τυπικό εργαστήριο στον κόμβο της ΤΣ.\n« Απάντηση #25 στις: 21 Μαΐ 2011, 04:46:47 μμ »\nΚαι πάλι καθυστερημένα .....\nΟι προδιαγραφές είναι στο κόμβο της Τεχνικής Στήριξης στη Βιβλιοθήκη στο section Προδιαγραφές ΣΕΠΕΗΥ - Σχέδια διαγωνισμών.\nΑπαιτείται να κάνετε login για να το κατεβάσετε.\nΕίναι πρόσφατες μην σας μπερδεύει το 2010... καλύπτει το 2011.\nΠροσοχή πρόκειται για ενδεικτικές προδιαγραφές που προσπαθούν να καλύψουν όλες τις περιπτώσεις ενός εργαστηρίου (πχ κάποιος να το στήνει με MS-Active Directory, άλλος με Ubuntu τοπικά, και καλύπτει και την περίπτωση του LTSP fat clients και Ubuntu στον εξυπηρετητή). Για την τελευταία περίπτωση οι προδιαγραφές ίσως σας φανούν φουσκωμένες....\nΥπάρχει και σχετικά ένδειξη κόστους.


Θεσσαλονίκη: Μεγάλος συνωστισμός σε εμβολιαστικό κέντρο\nNEWS247 22 ΙΑΝ 2021 19:50\nΑπίστευτη ταλαιπωρία υπέστησαν σήμερα οι ηλικιωμένοι που πήγαν για τον προγραμματισμένο εμβολιασμό τους ενάντια στον κορονοϊό στο νοσοκομείο Άγιος Δημήτριος της Θεσσαλονίκης.\nΗ αίθουσα αναμονής ήταν ασφυκτικά γεμάτη, χωρίς να τηρούνται οι αποστάσεις ασφαλείας, με τους ηλικιωμένους άνω των 85 ετών να περιμένουν ακόμα και όρθιοι για περισσότερες από δύο ώρες μέχρι να έρθει η σειρά τους. Προκειμένου μάλιστα να αποφύγουν τον απίστευτο συνωστισμό, πολλοί υπερήλικες προτίμησαν να περιμένουν στο κρύο.\nΌπως κατήγγειλε στη Voria.gr η Φ.Ι., η οποία συνόδευσε τη γιαγιά της στο εμβολιαστικό κέντρο, η κατάσταση ήταν απαράδεκτη. «Πήγαν οι άνθρωποι, όλοι άνω των 85, δηλαδή από τους πλέον ευπαθείς και τους είχαν να περιμένουν πάνω από δύο ώρες για τον εμβολιασμό που είναι μία διαδικασία μισής ώρας.\nΜέσα οι καρέκλες ήταν όλες γεμάτες συν τους όρθιους. Και φυσικά αποστάσεις δεν υπήρχαν λόγω χώρου. Ακόμα κι αυτοί που κάθονταν ήταν εξαντλημένοι. Άλλοι πάλι που βγήκαν έξω να περιμένουν, μπορεί να αρρωστήσουν από το κρύο. Είναι ντροπή. Δεν σέβονται την τρίτη ηλικία», τόνισε.\nΌπως ανέφερε η ίδια, αρχικά το ραντεβού είχε προγραμματιστεί να γίνει στο νοσοκομείο Γ. Γεννηματάς, αλλά τρεις μέρες νωρίτερα ενημερώθηκε μέσω SMS ότι το κέντρο άλλαξε. «Πολλοί από αυτούς που περίμεναν σήμερα είχαν επίσης αρχικά προγραμματίσει εμβολιασμό στο Γεννηματάς. Δεν ξέρω αν οφείλεται σε αυτό ο συνωστισμός. Αν όντως είναι έτσι, θα ήταν καλύτερα να άλλαζαν μέρα από το να τους βάλουν όλους μαζί», υπογράμμισε.\nΘΕΣΣΑΛΟΝΙΚΗ ΕΜΒΟΛΙΟ ΚΟΡΟΝΟΪΟΥ


Πέρασε αρκετός καιρός από την τελευταία φορά που καταφέραμε να πάμε μια ημερήσια εκδρομή «όπως παλιά», λόγω και του Κωρονοϊού!\nΔεν απομακρυνθήκαμε πολύ. Παραμείναμε στο νησί μας (στην Εύβοια) και επισκεφθήκαμε για ακόμα μια φορά την όμορφη και πολυαγαπημένη μας Στενή. Μην φανταστείτε ότι χρειάζεται κάτι εξεζητημένο για να πάρει κανείς τα πάνω του. Μια απλή βόλτα στο χωριό, και το απαραίτητο καφεδάκι στην αγαπημένη μας καφετέρια ήταν αρκετά για να φτιάξει η ψυχολογία.\nΟ καιρός ήταν απόλυτα φθινοπωρινός. Το χωριό είχε καλυφθεί από ομίχλη και τα πάντα ήταν βρεγμένα από την υγρασία. Ο ιδανικός καιρός για μια βόλτα στο βουνό. Ήταν μια πολύ όμορφη βόλτα που την είχαμε ανάγκη. Σας συστήνουμε να δοκιμάσετε τέτοιες κοντινές αποδράσεις, για να πάρετε μια ανάσα από τη δύσκολη καθημερινότητα.\nΈχοντας γεμίσει από τις υπέροχες μυρωδιές και εικόνες του φθινοπώρου, κατά την επιστροφή μας, και πάνω στην κουβέντα, σκεφθήκαμε να φτιάξουμε δύο από τις αγαπημένες μας συνταγές. Μια γλυκιά και μια αλμυρή. Η γλυκιά συνταγή δεν θα μπορούσε να είναι άλλη από τη μηλόπιτα με μήλα που είχαμε μαζέψει από τη μηλιά που έχουμε στον κήπο. Η αλμυρή συνταγή, είναι αυτή η εξαιρετική σαλάτα ζυμαρικών που δημοσιεύουμε εδώ σήμερα για όλους σας φίλοι μας. Μια συνταγή που βρίσκεται αρκετά συχνά στο καθημερινό μας τραπέζι, καθώς όπως θα διαπιστώσετε και εσείς, η παρασκευή της παίρνει ελάχιστο χρόνο και δε θέλει πολύπλοκα υλικά.\nΣυνταγές με υλικά που έχουμε όλοι\nΣίγουρα η συνταγή αυτή ανήκει στην κατηγορία που ονομάζουμε «pantry recipes». Δηλαδή συνταγές που φτιάχνονται με προϊόντα που έχουμε όλοι στα ντουλάπια ή στα ράφια της κουζίνας μας. Κυρίως προϊόντα συσκευασμένα μακράς διάρκειας, όπως όσπρια, ρύζι, ζυμαρικά, προϊόντα κονσέρβας κ.ο.κ. Ακριβώς για αυτούς τους λόγους οι συνταγές αυτές είναι γρήγορες και εύκολες στην παρασκευή τους. Φτιάχνονται με υλικά που ήδη έχουμε όλοι.\nΑυτή η συνταγή για σαλάτα ζυμαρικών με τόνο, ετοιμάζεται το πολύ σε 30 λεπτά (μαζί με την ετοιμασία των υλικών!) και είναι πανεύκολη. Η ιδανική λύση για ένα γρήγορο και εύκολο γεύμα μετά από μια δύσκολη μέρα.\nΚαι αν… λέμε αν… δεν έχετε κάποιο κοντό ζυμαρικό ή έχετε ξεμείνει, μην ανησυχείτε. Η σαλάτα αυτή μπορεί εύκολα να γίνει και με ρύζι. Ένα μακρύκοκκο καστανό ρύζι είναι ότι πρέπει.\nΠιστέψτε μας, θα γίνει η αγαπημένη σας συνταγή. Και εκτός από γρήγορη και εύκολη είναι μια συνταγή που μπορείτε εύκολα να τη φέρετε στα μέτρα σας. Να την προσαρμόσετε, να την αλλάξετε ανάλογα με τις προτιμήσεις σας.\nΗ συνταγή για τη σαλάτα ζυμαρικών\nΤην πρώτη φορά που δοκιμάσαμε τη συνταγή αυτή, ήταν μετά από μια μακρά μέρα στην παραλία, μια μέρα που δεν είχαμε προγραμματίσει τι θα τρώγαμε επιστρέφοντας στο σπίτι. Τα υλικά που ήδη είχαμε αποθηκευμένα στο «ειδικό» ντουλάπι στην κουζίνα, ουσιαστικά μας γλύτωσε από το να χρειαστεί να αγοράσουμε κάτι έτοιμο. Έτσι, με λίγη φαντασία καταλήξαμε σε αυτή την πεντανόστιμη και κρεμώδη σαλάτα ζυμαρικών με τόνο, την οποία αγαπήσαμε και φτιάχνουμε από τότε πολύ συχνά.\nΕίναι μια ευπροσάρμοστη σαλάτα που μπορείτε να την φτιάξετε είτε μόνο με μερικά από τα υλικά που σας προτείνουμε, είτε με όλα, είτε ακόμα και να προσθέσετε κάποια δική σας έμπνευσης. Τι εννοούμε με αυτό; Παρακάτω σας έχουμε μερικά παραδείγματα, που κατά καιρούς δοκιμάσαμε, προσπαθώντας να δοκιμάσουμε παραλλαγές αυτής της συνταγής.\nΑρχικά μπορείτε να φτιάξετε τη συνταγή ακριβώς όπως σας την προτείνουμε παρακάτω. Και είναι κάτι που το προτείνουμε να το κάνετε, γιατί ποιος μπορεί να αντισταθεί στο συνδυασμό ζυμαρικού και μαγιονέζας;\nΑλλά… αν θέλετε ένα πιο ελαφρύ αποτέλεσμα, τότε μπορείτε να ετοιμάσετε τη σαλάτα αυτή κάλλιστα και χωρίς μαγιονέζα. Πως; Απλά αντικαθιστώντας τη μαγιονέζα με παρθένο ελαιόλαδο (περισσότερες πληροφορίες στα Tips).\nΜπορείτε επίσης να αντικαταστήσετε το χυμό λεμονιού με μηλόξυδο. Μπορείτε επίσης να την κάνετε πιο πικάντικη προσθέτοντας μπούκοβο.\nΑν προτιμάτε τις πιο ξυδάτες γεύσεις, τότε στα υπάρχοντα υλικά μπορείτε να προσθέσετε αγγουράκι τουρσί ψιλοκομμένο και λίγο από το ζουμί τους, από το βάζο. Σε αυτή την περίπτωση όμως θα χρειαστεί να ελέγξετε το αλάτι (ίσως χρειαστεί λιγότερο), και να το προσαρμόσετε ανάλογα.\nΑυτή τη συνταγή θα την αγαπήσετε και είμαστε σίγουροι για αυτό. Μπορείτε επίσης να ετοιμάσετε τη σαλάτα αυτή από το προηγούμενο βράδυ και να την απολαύσετε το επόμενο μεσημέρι. Οι γεύσεις θα είναι πιο έντονες και το γευστικό αποτέλεσμα εξαιρετικό.\nΗ σαλάτα αυτή μπορεί να σερβιριστεί επίσης σαν κυρίως πιάτο για ένα ελαφρύ μεσημεριανό ή βραδυνό γεύμα. Επίσης μπορείτε να τη σερβίρετε και σε κάποιο πάρτυ ή γιορτινό μπουφέ.\nΠάμε λοιπόν να την ετοιμάσουμε; Ας δούμε παρακάτω πως!\n- 250 γρ. κοντά ζυμαρικά (όποιο έχετε διαθέσιμο στο σπίτι, π.χ. ριγκατόνι, πένες, φαρφάλες, βίδες)\n- 1 κονσέρβα τόνο σε νερό (140-160 γρ. καθαρό βάρος ), σουρωμένο\n- 1/4 φλιτζ. φρέσκο άνηθο(15 γρ.), ψιλοκομμένο*\n- 1/2 φλιτζ. ελιές Καλαμών (70 γρ.), χωρίς κουκούτσι, κομμένες σε φέτες**\n- Μισό κρεμμύδι (περίπου 70γρ.), ψιλοκομμένο\n- 8 κ.σ. (1/2 φλιτζ.) μαγιονέζα\n- 2 κ.σ. κλασική μουστάρδα απαλή\n- 1 κ.σ. χυμός λεμονιού (από μισό λεμόνι)\n- 1/2 κ.γ. πάπρικα, ιδανικά καπνιστή\n- 1/4 κ.γ. ζάχαρη\n* μπορείτε να χρησιμοποιήσετε και μαϊντανό. Σε αυτή όμως την περίπτωση το γευστικό αποτέλεσμα θα είναι διαφορετικό\n** Για να μην ταλαιπωρείστε, υπάρχουν στα ράφια των σούπερ μάρκετ, σε βάζα έτοιμες ελιές Καλαμών κομμένες σε φέτες\nΜαγειρεύουμε τα ζυμαρικά, σύμφωνα με τις οδηγίες στο πακέτο. Όταν βράσει τα στραγγίζουμε και τα ξεπλένουμε με κρύο νερό για να σταματήσουμε το μαγείρεμα και να τα ξεπλύνουμε από το άμυλο. Αυτό το κάνουμε γιατί τα ζυμαρικά θα τα χρησιμοποιήσουμε για κρύα σαλάτα (εικ.1). Σε ένα μεγάλο μπωλ προσθέτουμε τα ζυμαρικά, το κρεμμύδι, τις ελιές, τον άνηθο και τον τόνο (εικ.2). Το αφήνουμε για λίγο στην άκρη για να ετοιμάσουμε τη σως.\nΣε ένα μπωλ, προσθέτουμε τη μαγιονέζα και τη μουστάρδα (εικ.3). Στη συνέχεια προσθέτουμε το σκόρδο (εικ.4).\nΣυνεχίζουμε με το αλάτι, το πιπέρι, την καπνιστή πάπρικα και τη ζάχαρη (εικ.5) και κατόπιν προσθέτουμε και το χυμό του λεμονιού (εικ.6).\nΑνακατεύουμε σιγά σιγά καλά τα υλικά μας, μέχρι να ομογενοποιηθούν (εικ.7) και προσθέτουμε τη σως στο μπωλ με τα ζυμαρικά (εικ.8).\nΜε μια κουτάλα ανακατεύουμε απαλά, μέχρι να βεβαιωθούμε ότι η σως έχει ενσωματωθεί με τα υπόλοιπα υλικά (εικ.9).\nΣερβίρουμε σε θερμοκρασία δωματίου σαν ένα ελαφρύ γεύμα ή κρύα, σαν συνοδευτικό σε κάποιο πάρτι ή γιορτινό τραπέζι. Καλή Όρεξη!\n1. Αυτή η σαλάτα μπορεί να γίνει από την προηγούμενη μέρα και να αποθηκευτεί στο ψυγείο. Τη βγάζουμε από το ψυγείο, ιδανικά περίπου 1 ώρα πριν τη σερβίρουμε για να μην είναι πολύ κρύα.\n2. Στη συνταγή αυτή επιλέξαμε να χρησιμοποιήσουμε ριγκατόνι. Όμως μπορείτε να χρησιμοποιήσετε οποιαδήποτε κοντά ζυμαρικά έχετε στη διάθεσή σας, όπως πένες, φουσίλι, φαρφάλες ή κοραλάκι.\n3. Αν θέλετε μια ποιο υγιεινή εκδοχή της σως, τότε μπορείτε να αντικαταστήσετε τη μαγιονέζα με 4 κ.σ. (1/4 φλιτζ.) παρθένο ελαιόλαδο.\n4. Μπορείτε να σερβίρετε τη σαλάτα αυτή σαν κυρίως για ένα ελαφρύ μεσημεριανό γεύμα ή σαν συνοδευτικό σε κάποιο πάρτι ή εορταστικό τραπέζι.\n5. Αν επιθυμείτε ένα πιο πικάντικο αποτέλεσμα, τότε σας προτείνουμε να προσθέσετε 1 κ.σ. μπούκοβο.\n6. Μπορείτε ακόμα και να αλλάξετε το βασικό υλικό, δλδ το ζυμαρικό, και να το αντικαταστήσετε με μακρύκοκο ρύζι. Ετσι θα έχετε μια νόστιμη ρυζοσαλάτα με τόνο γρήγορα και εύκολα. Αν το προτιμάτε έτσι, τότε σας προτείνουμε να δοκιμάσετε τη σαλάτα αυτή με καστανό parboiled ρύζι.\n7. Επίσης μπορείτε να αντικαταστήσετε το χυμό λεμονιού με μηλόξυδο ή όποιο ξύδι προτιμάτε.


Ινδονησία: 9χρονος κρεμάστηκε από καλώδιο υψηλής τάσης - e-thessalia.gr\nΙνδονησία: 9χρονος κρεμάστηκε από καλώδιο υψηλής τάσης\n19 Απριλίου 2020, 23:43 19 Απριλίου 2020\nΈνα 9χρονο αγόρι έγινε το πρόσωπο των ημερών στην Ινδονησία μετά την περιπέτεια που είχε και μέσα από ένα βίντεο έγινε viral. Ο μικρός βρέθηκε να κρέμεται από καλώδιο υψηλή τάσης του ηλεκτρικού ρεύματος από ύψος 15 μέτρων.\nΈπαιζε με άλλα παιδιά όταν επιχείρησε να ανέβει σε μία κολόνα υψηλής τάσης ρεύματος για να κρυφτεί. Στη συνέχεια πέρασε από το μυαλό του η… ιδέα να ισορροπήσει στο καλώδιο όπως κάνουν οι ακροβάτες.\nΠριν καν το καταλάβει βρέθηκε να αιωρείται στο κενό προς έκπληξη των γειτόνων που έτρεξαν να ειδοποιήσουν τους γονείς του.\nΟ μικρός βρέθηκε να κρέμεται στο κενό για πολύ ώρα και το ευτύχημα ήταν πως είχε αντοχές στα χέρια του για να κρατηθεί μέχρι οι γονείς του αλλά και γείτονες να ετοιμάσουν κουβέρτες και στρώματα για να τον υποδεχτούν κατά την πτώση του.\nΜετά από αρκετά λεπτά και ενώ οι αντοχές του είχαν εξαντληθεί ο μικρός έπεσε στο κενό. Το ευτύχημα ήταν πως κατά την πτώση του τραυματίστηκε ελαφρά και είναι καλά στην υγεία του. Λίγο αργότερα έφτασαν στο σημείο συνεργεία της πυροσβεστικής αλλά και της εταιρείας ηλεκτροδότησης που ανέλαβε την ευθύνη για την αφύλακτη σκάλα στην κολόνα και υποσχέθηκε να πάρει αυστηρότερα μέτρα για την ασφάλεια των πολιτών. Χαρακτήρισαν επίσης θαύμα το γεγονός πως το παιδί δεν έπαθε ηλεκτροπληξία και αυτό οφείλεται στο γεγονός ότι έκανε άλμα από την κολόνα στο καλώδιο, διαφορετικά θα τον χτυπούσε το ρεύμα και θα έχανε τη ζωή του ακαριαία.\nΠροηγούμενο ΆρθροΤραγωδία στην Καστοριά: Νεκρός 17χρονος από ηλεκτροπληξίαΕπόμενο ΆρθροΑνάσταση στις Καστανιές – Γυναίκες δίνουν τσουρέκια και αυγά στα ΜΑΤ


Λυδία Λίθος: Το αντιμνημονιακό μέτωπο θριαμβευτικά οδήγησε ολόκληρη την κοινωνία σε διαζύγιο με την πραγματικότητα\nΤο αντιμνημονιακό μέτωπο θριαμβευτικά οδήγησε ολόκληρη την κοινωνία σε διαζύγιο με την πραγματικότητα\nΣιχαίνομαι τη φράση «εγώ τα είχα πει». Όχι απλώς γιατί δείχνει μνησικακία. Αλλά, κυρίως, γιατί υπονοεί ότι εσύ που τη λες, έχασες. Δεν εισακούστηκες, άλλες επιλογές έκανε η κοινωνία. Όμως ό,τι ζούμε αυτές τις μέρες, αυτό είναι. Η εκδίκηση της πραγματικότητας. Η θηριώδης προπαγάνδα που δυο χρόνια οδήγησε την κοινωνία στην παραφροσύνη, έφτασε στο τέλος της. Τώρα η ζωή εκδικείται.\nΟι καρκινοπαθείς, οι εκατομμύρια Έλληνες που δεν μπορούν να πάρουν τα φάρμακά τους, είναι σκηνές από το προσεχές μέλλον. Δυο χρόνια αντίστασης σε κάθε προσπάθεια αντιμετώπισης των προβλημάτων. Όχι στη μείωση της σπατάλης στα φάρμακα, που από 2 δις πήγε στα 8 μέσα σε λίγα χρόνια. Όχι στη μείωση του ποσοστού κέρδους. Όχι στη λειτουργία των φαρμακείων το Σάββατο, τα απογεύματα. Όχι στην ενοποίηση των ταμείων. Όχι στη μείωση των πρόωρων συντάξεων. Όχι στον εξορθολογισμό των νοσοκομείων. Όχι στα γενόσημα. Απεργίες για την αποκλειστικότητα της συνταγογράφησης. Άρνηση ακόμα και για τα 3 ευρώ στα απογευματινά ιατρεία. Τώρα τα ταμεία δεν έχουν λεφτά, χρεοκόπησαν. Τώρα όσοι έλεγαν ότι δεν χρειάζονται τα δανεικά της Ευρωπαϊκής Ένωσης, θα βρουν λεφτά για να πληρώσουν εταιρείες και φαρμακεία που χρεοκοπούν.\nΌσοι κατάφεραν να πάρουν σύνταξη, μαθαίνουν έκπληκτοι ότι η καταβολή της θ’ αρχίσει σε ένα-δυο χρόνια. Συζητάμε αν θα πληρωθούν μισθοί και συντάξεις στις 30 Ιουλίου. Θα είχαν σταματήσει οι πληρωμές νωρίτερα. Όμως το κράτος για να το αποφύγει, δεν πληρώνει τους προμηθευτές του, διαγράφει τα χρέη του, χρωστάει 7 δις στις εταιρείες, δεν επιστρέφει το ΦΠΑ, δεν εκταμιεύει τα κοινοτικά προγράμματα, μειώνει τις δημόσιες επενδύσεις. Για να καλύψει το κόστος λειτουργίας του. Η επιλογή του έχει αποτέλεσμα χιλιάδες επιχειρήσεις να κλείνουν κάθε μήνα, εκατοντάδες χιλιάδες άνθρωποι να μένουν άνεργοι στον ιδιωτικό τομέα. Σιωπηλά. Όμως κι αυτό τελείωσε. Δεν φτάνει πια. Τώρα όσοι έλεγαν ότι δανειζόμαστε για να πληρώσουμε τους τόκους στους τοκογλύφους, θα βρουν λεφτά στο τέλος του μήνα για να πληρώσουν μισθούς και συντάξεις. Αρνήθηκαν κάθε προσπάθεια μείωσης των ελλειμμάτων, τώρα θα βρουν λεφτά από τους Ρώσους, πετρέλαιο από τον Τσάβες.\nΌλο αυτό το διάστημα έχουμε πει πολλά και με μεγάλη σφοδρότητα για τα κυβερνητικά κόμματα. Που δεν προχώρησαν τις μεταρρυθμίσεις, δεν τις υπεράσπισαν, καθυστέρησαν, οδήγησαν τα πράγματα σε αδιέξοδο. Όμως, με την ίδια σφοδρότητα, πρέπει πια να μιλήσουμε για το αντιμνημονιακό μέτωπο που με τη στάση του τρέλανε τον κόσμο, έφτιαξε μια ψεύτικη πραγματικότητα, υπονόμευσε κάθε προσπάθεια αλλαγής και κατέληξε να εγκλωβιστεί στο αδιέξοδο που το ίδιο δημιούργησε. Η αντιμνημονιακή προπαγάνδα όλα αυτά τα χρόνια διόγκωνε τα προβλήματα, τα προβλήματα ενίσχυαν το λαϊκισμό.\nΕγκλωβισμένη η κοινωνία σ’ αυτόν το φαύλο κύκλο του θανάτου, δεν μπορούσε να ξεφύγει, να αντιμετωπίσει τα πραγματικά της προβλήματα. Είναι απίστευτο πόσο εύκολα επικράτησε, από δεξιά και αριστερά, το όλοι εμείς μαζί εναντίον των «ξένων» και των «εσωτερικών εχθρών». Ο πυρήνας δηλαδή της φασιστικής ρητορικής. Όχι απλώς ως κοινωνία δεν λύσαμε κανένα πρόβλημα, αλλά πετάξαμε και την μπάλα στην εξέδρα.\nΑρνηθήκαμε ότι έχουμε πρόβλημα παραγωγής, ότι έχουμε ελλείμματα, ότι χρειαζόμαστε δανεικά. Αρνηθήκαμε ότι έχουμε ανάγκη από επείγουσες αλλαγές. Σε κάθε δομική αλλαγή, ενιαίο μισθολόγιο, αξιολόγηση, ανοιχτά επαγγέλματα, γενόσημα, Καλλικράτης, ηλεκτρονική συνταγογράφηση, ηλεκτρονική διακυβέρνηση, ήταν αντίθετοι.\nΟι κομματικές αργομισθίες έδιναν μάχες καταγγέλλοντας την ηλεκτρονική διακυβέρνηση γιατί «μειώνει θέσεις εργασίας». Όσοι έκαναν περιουσία με μίζες κατήγγειλλαν τη μηχανογράφηση, τα συστήματα elenxis «χάλαγαν», τα συστήματα συνταγογράφησης δέχονταν «επίθεση από χάκερς». Οι κομματικές προσλήψεις κατηγορούσαν την αξιολόγηση των δημοσίων υπαλλήλων. Οι 200.000 μαϊμού συντάξεις κατηγορούσαν την «εξόντωση του κοινωνικού κράτους». Η κομματική και κρατική γραφειοκρατία, το πελατειακό σύστημα, κάθε ευνοημένη επαγγελματική ομάδα, έδωσε αδιάλλακτη μάχη για να διατηρήσει προνόμια που για τον υπόλοιπο πληθυσμό ήταν αδιανόητα.\nΤο αντιμνημονιακό μέτωπο εκπροσώπησε κάθε ιδιοτελές συμφέρον. Οι δυνάμεις της ακινησίας προσπάθησαν να παρουσιάσουν την καταστροφή ως αναπόφευκτη, να αθωώσουν την κοινωνία από τις ευθύνες της, να παρουσιάσουν την ήττα ως διέξοδο. Δεν φταίμε εμείς, φταίνε οι αγορές. Δεν χρειάζεται να προσπαθήσουμε, «καλύτερα να χρεοκοπήσουμε παρά αυτό το μαρτύριο».\nΔεν φταίνε τα ασφαλιστικά ταμεία που χρεοκόπησαν, δεν φταίει το κράτος που δεν έχει να πληρώσει μισθούς, δεν φταίει που τα μαγαζιά, οι επιχειρήσεις κλείνουν κάθε μέρα και δεν έχουν να πληρώσουν τους υπαλλήλους. Φταίει το μνημόνιο, όχι η πραγματικότητα. Φταίνε οι «ξένοι», που ξύπνησαν ένα πρωί και είπαν θέλουμε να μειώσουμε τους μισθούς των Ελλήνων γιατί τους ζηλεύουμε.\nΗ παλιά Ελλάδα δυο χρόνια αντιστάθηκε και κατάφερε να υπονομεύσει κάθε προσπάθεια αλλαγής. Το αντιμνημονιακό μέτωπο θριαμβευτικά οδήγησε ολόκληρη την κοινωνία σε διαζύγιο με την πραγματικότητα. Τώρα η πραγματικότητα εκδικείται. Ακόμα κι αν οι αντιμνημονιακές δυνάμεις νικήσουν στις επόμενες εκλογές, πιστεύω ότι θα κάνουν κάθε προσπάθεια για να μην κυβερνήσουν. Ζούμε τις μέρες του τέλους των ψευδαισθήσεων.\nΣτις επόμενες βδομάδες η χώρα μας θα ξεκινήσει μια δύσκολη πια, καθυστερημένη επανάσταση που θα κάνει μέσα σε λίγους μήνες όσα δεν έγιναν τόσα χρόνια ή θα οδηγηθεί στην ευθανασία. Αλλά τουλάχιστον θα είμαστε πιο σοφοί. Αφού απομυθοποιήσαμε το κυρίαρχο κομματικό σύστημα της μεταπολίτευσης, θα αντιληφθούμε όλοι μέσα σε λίγες μέρες και την απάτη του αντιμνημονιακού μετώπου.\nστις 2:48 μ.μ.\nΠήγε τη Βουλή στη Βαρσοβία...\nΣοβαρό τροχαίο σε στάση λεωφορείου - Ι.Χ. έπεσε πάνω σε πεζούς\nΝεκροί και τραυματίες σε σύγκρουση τρένου με νταλίκα στη βόρεια Ιταλία\nΜας βάζει στο βρακί του ο παμπόνηρος βλάχος και εμείς πνιγόμαστε στην κορεκτίλα…


Νέοι κινητήρες για τη BMW X1 - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/Νέοι κινητήρες για τη BMW X1\nΌπως ίσως μαντεύετε, η κυριαρχία του νέου, τρικύλινδρου συνόλου των 1.5 λίτρων της βαυαρικής εταιρίας εξαπλώνεται και στη νέα BMW X1. Για πρώτη φορά θα τοποθετηθεί σε μοντέλο “X”, προσφέροντας δύο εναλλακτικές καυσίμου. Για τους φίλους της βενζίνης, έρχεται η έκδοση sDrive 18i, η οποία θα αποδίδει 136 ίππους και 220 Nm ροπής. Η κίνηση θα μεταδίδεται στους μπροστινούς τροχούς μέσω ενός μηχανικού (ή, εναλλακτικά, ενός αυτόματου) κιβωτίου 6 σχέσεων. Η μέση κατανάλωση κυμαίνεται στα 5,1-5,6 λίτρα, ενώ τα 0-100 έρχονται σε 9,7 δλ.


Είχε γίνει κουβέντα με Μπούρμπο, αλλά... - Νέα Κρήτη\nΕίχε γίνει κουβέντα με Μπούρμπο, αλλά...\nΗμερομηνία δημοσίευσης: 02/02/2016, 17:33\nΤελευταία ενημέρωση: 02/02/2016, 17:33\nΤο γεγονός της αποχώρησης του Χρήστου Μπούρμπου από τον Παναθηναϊκό, δημιουργεί έντονες συζητήσεις τις τελευταίες ώρες για την πιθανότητα να "παίξει" το ενδεχόμενο επιστροφής στον ΟΦΗ.\nΗ ομάδα του Ηρακλείου προσπάθησε να εντάξει στο δυναμικό της τον Ρέντζα, για να κάνει "2αδα" με τον Μπολάκη στη θέση του δεξιού μπακ, όμως η υπόθεση δεν είχε αίσια έκβαση. Εκείνες τις μέρες στη σχετική λίστα προστέθηκε και το όνομα του Μπούρμπου, που ξέρει πρόσωπα και καταστάσεις στο Ηράκλειο, έχοντας κρατήσει σχέση με αρκετούς.\nΜάλιστα, η διερευνητική επαφή με τον έμπειρο παίκτη έγινε πριν από το παιχνίδι με τον Εθνικό, όμως δεν προέκυψε σημείο επαφής και ο ΟΦΗ προχώρησε τον μεταγραφικό σχεδιασμό. Τώρα, αν αλλάξει κάτι τις επόμενες ημέρες και ανατραπούν τα δεδομένα, θα το δείξει ο χρόνος, όμως αυτό που βγαίνει από την ομάδα είναι ότι οι προσθήκες έχουν ολοκληρωθεί.\nΣτο δεξί άκρο της άμυνας πέρα από το Μπολάκη, μπορεί να αγωνιστεί ο Κιάσσος, ενώ μην ξεχνάμε ότι για τις μεταγραφές του Ιανουαρίου χρειάστηκε και οικονομική υπέρβαση.


Τσέρνομπιλ: 33 χρόνια από την έκρηξη στο πυρηνικό εργοστάσιο με τη ραδιενέργεια [pics] - Ειδήσεις\nΤσέρνομπιλ: 33 χρόνια από την έκρηξη στο πυρηνικό εργοστάσιο με τη ραδιενέργεια [pics]\nΈχουν περάσει 33 χρόνια από την έκρηξη στο πυρηνικό σταθμό του Τσέρνομπιλ με τις μνήμες να παραμένουν νωπές και τις συνέπειες να είναι ακόμα και τώρα ανυπολόγιστες.\nTο πυρηνικό ατύχημα του Τσερνόμπιλ έγινε στις 26 Απριλίου του 1986, στον αντιδραστήρα Νο. 4 του Πυρηνικού Σταθμού Παραγωγής Ενέργειας, ο οποίος σήμερα βρίσκεται σε εδάφη της Ουκρανίας.\nΌλα άρχισαν όταν άρχισαν να γίνονται οι προγραμματισμένες εργασίες για ένα πείραμα, που σκοπό είχε να ελέγξει τα συστήματα ασφαλείας, αλλά τελικά κατέληξε στο μεγαλύτερο πυρηνικό ατύχημα.\nΓια να γίνει το πείραμα οι τεχνικοί έκλεισαν τα αυτόματα συστήματα ρύθμισης της ισχύος της τέταρτης μονάδας του σταθμού, καθώς και τα συστήματα ασφαλείας, αφήνοντας ωστόσο τον αντιδραστήρα να λειτουργεί με το 7% της ισχύος του.\nΗ αλυσιδωτή αντίδραση στον τέταρτο αντιδραστήρα του πυρηνικού σταθμού έχει ως αποτέλεσμα να γίνουν διαδοχικές εκρήξεις στη 1.23 το πρωί, οι οποίες τίναξαν στον αέρα το ατσάλινο κάλυμμα του αντιδραστήρα, βάρους χιλίων τόνων.\nΑπό την έκρηξη ο κατεστραμμένος πυρήνας του αντιδραστήρα διασκορπίστηκε, και υπέρθερμα κομμάτια γραφίτη εκτινάχτηκαν στην ατμόσφαιρα, ανάβοντας αρκετές φωτιές γύρω από το εργοστάσιο, καθώς και στην οροφή του κτηρίου ελέγχου. Εξάλλου, και ο ίδιος ο αντιδραστήρας άρχισε να φλέγεται. Συνέπεια αυτού ήταν να σκορπιστούν στον αέρα τεράστιες ποσότητες ραδιενεργού υλικού το οποίο μεταφέρθηκε με ταχείς ρυθμούς σε πολλές περιοχές.\nΗ σοβιετική κυβέρνηση αρχικά προσπάθησε να καλύψει την έκρηξη, αλλά στη συνέχεια παραδέχτηκε ότι υπήρξε ένα «μικρό ατύχημα».\nΓια περίπου δέκα ημέρες στη ατμόσφαιρα διασκορπίστηκαν εκατομμύρια ραδιενεργά στοιχεία, τα οποία σύμφωνα με τους ειδικούς αντιστοιχούσαν σε 200 βόμβες σαν αυτή της Χιροσίμα.\nΗ ραδιενέργεια έφτασε ως τον Βόρειο Πόλο\nΗ ραδιενεργός σκόνη πέρασε πάνω την Ευρώπη φτάνοντας ως και Βόρειο Πόλο. Για να θαφτούν οι εκατοντάδες τόνοι πυρηνικών καυσίμων και ραδιενεργών συντριμμιών μέσα σε μια σαρκοφάγο χρειάστηκαν 7.000 τόνοι μετάλλου και 400.000 κυβικά μέτρα σιδηροπαγούς σκυροδέματος.\nΣύμφωνα με τα επίσημα στοιχεία 31 άνθρωποι πέθαναν λίγο μετά την έκρηξη. Συνολικά από την ημέρα της έκρηξης μέχρι σήμερα 25.000 στρατιώτες και πολίτες από την Ουκρανία, τη Ρωσία, τη Λευκορωσία και άλλες χώρες έχουν χάσει τη ζωή τους. Σύμφωνα με έκθεση του ΟΗΕ, γύρω στα 8,4 εκατομμύρια άνθρωποι εκτέθηκαν σε ραδιενέργεια.\nΤο συγκεκριμένο εργοστάσιο έκλεισε οριστικά το Δεκέμβριο του 2000 με την κυβέρνηση της Ουκρανίας να δέχεται πολλές πιέσεις αφού υπήρχε ο κίνδυνος για εκρήξεις στους παλιούς αντιδραστήρες του.\nΤεράστιες οι επιπτώσεις σε πολλές χώρες\nΠανικός και στην Ελλάδα\nΚατηγορίες Κόσμος Ετικέτες CHERNOBYL,ΕΚΡΗΞΗ ΤΣΕΡΝΟΜΠΙΛ,ΕΡΓΟΣΤΑΣΙΟ ΤΣΕΡΝΟΜΠΙΛ,ΤΣΕΡΝΟΜΠΙΛ Πλοήγηση άρθρων


Στρατηγική δοκιμών για ένα έργο Power Automate - Power Automate | Microsoft Docs\nΑφού τελειώσετε τις ροές και τον αυτοματισμό σας, το επόμενο βήμα είναι να τα δοκιμάσετε. Θα πρέπει να εξετάσετε όλα τα πιθανά μοτίβα και αποτελέσματα των ροών σας. Αυτό οφείλεται στο γεγονός ότι η ροή σας μπορεί να μην αποτύχει απλώς, αλλά μπορεί να εκτελεστεί, αλλά να παραγάγει μη αναμενόμενα αποτελέσματα. Ο έλεγχος όλων των μοτίβων θα μειώσει αυτόν τον κίνδυνο.\nΕάν είστε νέοι στη δημιουργία ροών στο Power Automate, η δοκιμή του αυτοματισμού κάθε φορά που προσθέτετε ένα νέο βήμα είναι ο καλύτερος τρόπος για να εξασφαλίσετε ότι πιάνετε λάθη, αντί να επιχειρείτε να δημιουργήσετε ολόκληρη τη ροή και, στη συνέχεια, να τη δοκιμάσετε.\nΑς ρίξουμε μια ματιά στο παράδειγμα που εμφανίζεται στην ακόλουθη απεικόνιση.\nΑπό την «Αναφορά εξόδων που δημιουργήθηκε», ένα βέλος οδηγεί στην απόφαση «Έλεγχος εάν η αναφορά ικανοποιεί τη συμμόρφωση.» Από το «Ελεγχος εάν η αναφορά ικανοποιεί τη συμμόρφωση», το Ναι οδηγεί στο «Η κατάσταση ενημερώθηκε σε «Ο έλεγχος συμμόρφωσης ολοκληρώθηκε» και το Όχι οδηγεί σε «Αίτηση επιδιορθώσεων».\nΣυνιστούμε να καταγράψετε τα αποτελέσματά σας στη στήλη Πραγματικό αποτέλεσμα σε έναν πίνακα όπως ο ακόλουθος, για να βεβαιωθείτε ότι έχετε καλύψει όλους τους πιθανούς συνδυασμούς που μπορεί να αποτύχουν.\n1-1 Ελέγξτε εάν η αναφορά ικανοποιεί τη συμμόρφωση Η συμμόρφωση πληρούται Η κατάσταση ενημερώθηκε σε «Ο έλεγχος συμμόρφωσης ολοκληρώθηκε»\n1-2 Ελέγξτε εάν η αναφορά ικανοποιεί τη συμμόρφωση Η συμμόρφωση δεν πληρούται Αποστολή μηνύματος ηλεκτρονικού ταχυδρομείου στον υπάλληλο για τον καθορισμό της αναφοράς εξόδων\n1-3 Ελέγξτε εάν η αναφορά ικανοποιεί τη συμμόρφωση Ο έλεγχος συμμόρφωσης αποτυγχάνει Ενημερώθηκε ο κατασκευαστής ροής και καταγράφηλε η αποτυχία στη δυνατότητα «εκτελέσεις ροών».\n2 Η κατάσταση ενημερώθηκε σε «Ο έλεγχος συμμόρφωσης ολοκληρώθηκε» Η ενημέρωση κατάστασης αποτυγχάνει Ενημερώθηκε ο κατασκευαστής ροής και καταγράφηλε η αποτυχία στη δυνατότητα «εκτελέσεις ροών».\n3 Αποστολή μηνύματος ηλεκτρονικού ταχυδρομείου στον υπάλληλο για τον καθορισμό της αναφοράς εξόδων Το ηλ. ταχυδρομείου στέλνει αποτυχίες Ενημερώθηκε ο κατασκευαστής ροής και καταγράφηλε η αποτυχία στη δυνατότητα «εκτελέσεις ροών».\nΓια να προσομοιώσετε αποτυχίες αποστολής μηνυμάτων ηλεκτρονικού ταχυδρομείου, δοκιμάστε να στείλετε ένα δοκιμαστικό μήνυμα ηλεκτρονικού ταχυδρομείου σε μια ανύπαρκτη διεύθυνση.\nΔοκιμή μόνο σε ζωντανά περιβάλλοντα\nΙδανικά, όλες οι δοκιμές θα πρέπει να γίνονται σε δοκιμαστικό περιβάλλον. Ωστόσο, ενδέχεται να υπάρχουν περιπτώσεις όπου δεν έχετε ένα περιβάλλον για δοκιμή ξεχωριστά από τα εν λειτουργία συστήματα. Σε αυτές τις περιπτώσεις, μπορείτε να χρησιμοποιήσετε τις ακόλουθες μεθόδους:\nΓια αναζητήσεις: χρησιμοποιήστε στατικό κείμενο ως αποτέλεσμα για να μιμηθείτε μια αναζήτηση.\nΓια την εισαγωγή δεδομένων: δημιουργήστε ένα βήμα για να δημιουργήσετε μια νέα καρτέλα και, στη συνέχεια, κάντε μια άλλη ροή για να διαγράψετε την ίδια καρτέλα.\nΓια την αποστολή δεδομένων: εάν είναι δυνατό, ρυθμίστε ένα δοκιμαστικό περιβάλλον στο σύστημα στο οποίο θέλετε να στείλετε τα δεδομένα.\nΔοκιμή με χρήστες\nΜετά την ολοκλήρωση των συστηματικών δοκιμών, θα πρέπει επίσης να πραγματοποιήσετε έναν τελικό έλεγχο με τους χρήστες σας (ιδανικά είναι οι ίδιοι άνθρωποι που εργάζονταν πάνω στη διεργασία πριν από την αυτοματοποίηση). Με αυτόν τον τρόπο εξασφαλίζεται ότι ο αυτοματισμός σας κάνει αυτό που περιμένετε και παρουσιάζει συνεπή αποτελέσματα.\nΕπόμενο βήμα: εργαλεία για δοκιμή του αυτοματισμού


Aero Polivit Πολυβιταμίνη Superfoods | Αγορά τιμή 25.07€\nAero Polivit Πολυβιταμίνη, Superfoods\nΤο AERO POLIVIT™ SPRAY πολυβιταμίνη είναι ένα από τα πιο δημοφιλή συμπληρώματα διατροφής των AERO VITAMINS SPRAY,καθώς συνδυάζει πολλές βασικές βιταμίνες και ανόργανα συστατικά σε μία δόση. Αν και οι περισσότεροι διατροφολόγοι συνιστούν να πάρετε τα θρεπτικά συστατικά σας από μια καλά ισορροπημένη διατροφή, η έλλειψη χρόνου εμποδίζει συχνά αυτή την προσπάθεια.\n• Το AERO POLIVIT™ περιλαμβάνει περισσότερες από 12 διαφορετικές βιταμίνες και ανόργανα συστατικά, προσαρμοσμένα στις ανάγκες του ανθρώπινου σώματος, συμπεριλαμβανομένων των βιταμινών Α, C, D, E, το σύμπλεγμα της βιταμίνης Β, θειαμίνη, νιασίνη, παντοθενικό οξύ, Β6 και Β12, φυλλικό οξύ, β-καροτένιο και άλλα, κρατώντας το σώμα σας ισορροπημένο και κάνοντας το προϊόν ιδιαίτερα επωφελής για όλους.\nΓιατί να πάρετε μια Πολυβιταμίνη AERO POLIVIT™\nΟ ανθρώπινος οργανισμός χρειάζεται βιταμίνες για να ανταπεξέλθει στις σωματικές και ψυχολογικές λειτουργίες της καθημερινότητας.\nΟι βιταμίνες είναι απαραίτητα θρεπτικά συστατικά και βρίσκονται στα τρόφιμα που καταναλώνουν οι άνθρωποι. Συνολικά το ανθρώπινο σώμα χρειάζεται 13 βιταμίνες και ανόργανα συστατικά για να λειτουργήσει αρμονικά. Άρα με μία γρήγορη… ματιά θα μπορούσε κάποιος να ισχυριστεί ότι, όταν δεν υπάρχει επαρκές «απόθεμα» βιταμινών, τα σκευάσματα πολυβιταμινών πρέπει να αποτελούν αναπόσπαστο στοιχείο της καθημερινής διατροφής.\nΟι απαιτούμενες βιταμίνες για τον οργανισμός είναι οι (βιταμίνες) A, C, D, E, K και Β. Η ομάδα Β μάλιστα εμπεριέχει τις θειαμίνη, ριβοφλαβίνη, νιασίνη, παντοθενικό οξύ, βιοτίνη, βιταμίνη Β6, βιταμίνη Β12 και φολικό οξύ.\n• Υπάρχουν κάποιες πολυβιταμίνες που οι ειδικοί προτείνουν σε αρκετούς ανθρώπους. Για παράδειγμα οι έγκυες γυναίκες πρέπει να λαμβάνουν καθημερινά φολικό οξύ για τις πρώτες 12 εβδομάδες της εγκυμοσύνης τους και αυτό γιατί, αν και η συγκεκριμένη βιταμίνη παράγεται καθημερινά από τον οργανισμό, δεν αρκεί για να καλύψει τις ανάγκες μίας εγκύου.\n• Επίσης οι μεγαλύτεροι σε ηλικία αλλά και ειδικές κατηγορίες που έχουν έλλειψη βιταμίνης D, την οποία ο άνθρωπος λαμβάνει κυρίως από τον ήλιο, χρειάζονται να συμπληρώνουν τα ελλειμματικά ποσοστά του οργανισμού τους με βιταμίνες.\n• Αλλά και στην περίπτωση των παιδιών χρειάζονται πολυβιταμίνες προκειμένου να έχουν μία υγιή και δυνατή ανάπτυξη.\nΔοσολογία και Πλεονεκτήματα της AERO POLIVIT™ Πολυβιταμίνης\nΑν όμως μία βιταμίνη είναι ευεργετική για τον οργανισμό, αυτό σημαίνει ότι όσο περισσότερες παίρνει κανείς τόσο το καλύτερο; Φυσικά και κάτι τέτοιο δεν ισχύει. Όταν ο οργανισμός λαμβάνει υπερβολικές δόσεις πολυβιταμινών, περισσότερες δηλαδή από όσες χρειάζεται, τότε αυτό είναι επιβλαβές. Για παράδειγμα σε εγκύους δεν ενδείκνυται η χορήγηση βιταμίνης Α γιατί ενδέχεται να βλάψει το έμβρυο. Επιπλέον ποσότητα μεγαλύτερη από 10mg βιταμίνης B6 σε καθημερινή βάση μπορεί να προκαλέσει απώλεια της αίσθησης των άκρων, ενώ υπερβολική δόση βιταμίνης C ενδέχεται να προκαλέσει κοιλιακό άλγος και διάρροια.\nH ΠΟΛΥΒΙΤΑΜΙΝH AERO POLIVIT SPRAY, ΔΕΝ ΧΡΙΣΗΜΟΠΟΙΕΙ ΥΠΕΡΔΟΣΟΛΟΓΙΕΣ ΚΑΙ ΕΠΙΠΛΕΟΝ ΔΙΝΕΙ ΤΗΝ ΔΥΝΑΤΟΤΗΤΑ ΣΤΟΝ ΧΡΗΣΤΗ Η ΤΟΝ ΕΠΑΓΓΕΛΛΜΑΤΙΑ ΥΓΕΙΑΣ ΜΕΣΩ ΤΩΝ ΨΕΚΑΣΜΩΝ ΝΑ ΟΡΙΣΕΙ ΤΗΝ ΔΟΣΟΛΟΓΙΑ ΟΠΩΣ ΑΥΤΟΣ ΕΠΙΘΥΜΕΙ, ΑΦΟΥ ΜΕΣΩ ΤΗΣ ΠΑΤΕΝΤΑΡΙΣΜΕΝΗΣ ΜΕΘΟΔΟΥ ΨΕΚΑΣΜΟΥ ΕΛΕΓΧΕΤΑΙ ΑΚΡΙΒΩΣ Η ΠΟΣΟΤΗΤΑ ΤΩΝ ΘΡΕΠΤΙΚΩΝ ΣΥΣΤΑΤΙΚΩΝ ΠΟΥ ΒΓΑΙΝΕΙ ΑΠΟ ΤΟ ΦΥΑΛΙΔΙΟ.\nAERO POLIVIT™ ΕΝΑ ΠΡΟΙΟΝ ΜΕ ΠΛΗΡΗ ΑΡΜΟΝΙΑ\nΗ λήψη μεγάλης ποσότητας από μία συγκεκριμένη βιταμίνη ή διάφορες βιταμίνες δεν είναι καλή ιδέα. Και αυτό γιατί συγκεκριμένες ομάδες βιταμινών μπορεί να παρεμβαίνουν στην απορρόφηση άλλων. Για παράδειγμα, ο ψευδάργυρος παρεμβαίνει στον τρόπο απορρόφησης του χαλκού και του σιδήρου.\nΤΑ ΠΡΟΙΟΝΤΑ AERO VITAMINS™ ΘΕΩΡΟΥΝΤΑΙ ΠΛΗΡΩΣ ΙΣΣΟΡΟΠΗΜΕΝΑ\n• Ο πατενταρισμένος τρόπος διανομής που χρησιμοποιούμε παρέχει στην πιο αγνή τους μορφή, τις βιταμίνες, τα μέταλλα, και τα βότανα άμεσα στο σώμα.\n• Όταν ψεκάζεται στο στόμα, τα μικρο-σφαιρίδια απλώνονται στην επιφάνεια του βλεννογόνου επιτρέποντας στα θρεπτικά συστατικά να λειτουργήσουν μέσα σε λίγα δευτερόλεπτα χωρίς να προκαλούν επιπλέον άγχος στα όργανα του σώματος μας.\nΓΙΑΤΙ ΘΑ ΕΠΙΛΕΞΕΤΕ ΤΟ AERO POLIVIT™ SPRAY ΑΝΑΜΕΣΑ ΣΤΑ ΧΙΛΙΑΔΕΣ ΑΛΛΑ ΣΚΕΥΑΣΜΑΤΑ ΠΟΛΥΒΙΤΑΜΙΝΩΝ\n1. Έχει τον καλύτερο τρόπο λήψης διατροφικών συστατικών.\n3. Όσοι δυσκολεύεστε στην κατάποση, δεν καταπίνετε κάψουλες ή αυτά που επικαλύπτουν τα δισκία.\n5. Το χρησιμοποιείτε οποιαδήποτε στιγμή θέλετε (στο γραφείο, στο ποδήλατο, στο αυτοκίνητο, στην άθληση κ.α.).\n9. Χρησιμοποιεί κατοχυρωμένη ευρεσιτεχνία.\n10. Θεωρείται το πιο φιλικό για τον οργανισμό.\nΠολυβιταμίνη EFFER-C Σαμπούκο (Χωρίς Ιώδιο - Χωρίς Ζάχαρη) -...\nΥγρή Πολυβιταμίνη με Τροπική Γεύση Πορτοκάλι, Vegetarian - 16 oz....\nP-5-P 50mg 60 Tabs, Now


Κορωνοϊός: Κολλάει και με τη μπάλα ο ιός! – Enwsi.gr\nΚορωνοϊός: Κολλάει και με τη μπάλα ο ιός!\nenwsi.gr\t 23/04/20, 12:11\nΠλάκα μας κάνουν; Θα μας κόψουν τη μπάλα με αυτόν τον ιό; Κι όμως τελευταίες έρευνες αποδεικνύουν ότι δεν υπάρχουν μόνο οι κίνδυνοι που δημιουργούνται από τις επαφές που προβλέπονται από το ποδόσφαιρο. Από μόνη της μια μπάλα θα μπορούσε να είναι ένα όχημα για τη μετάδοση του ιού.\nΓι ‘αυτό το βόλεϊ και το τένις αναζητούν επίσης αντίμετρα. Δηλητηριασμένη η μπάλα; Κι όμως ο ιός μένει πάνω της! Οι ανησυχίες των γιατρών επικεντρώνονται στους κινδύνους από την επαφή μεταξύ παικτών, όμως μια νέα πιθανή αιτία μετάδοσης, σύμφωνα με τους επιστήμονες, όπως γράφει η ιταλική «Κοριέρε», είναι ότι η ίδια μπάλα θα μπορούσε να είναι η αιτία μετάδοσης του ιού. Γι ‘αυτό η προσοχή είναι μεγαλύτερη όχι μόνο στο ποδόσφαιρο αλλά και στο τένις και το βόλεϊ, αθλήματα όπου πρακτικά δεν υπάρχει φυσική επαφή μεταξύ αθλητών.\nΔεν είναι τυχαίο ότι ακόμη και στο πρωτόκολλο που προετοιμάζει το τένις, συνιστάται να φορούν γάντια οι τενίστες! Κανείς να μην ακουμπά τη μπάλα! Μα είναι δυνατόν; Πλέον σε αυτό το σημείο προκύπτει η αμφιβολία: θα τελειώσει το πρωτάθλημα 2019-2020 στο γήπεδο;


Σωτηρία - Ιησούς Χριστός: Η Πολυπόθητη Μετάνοια\nΟ Θεός έδωσε στον άνθρωπο το νου, για να αναλογίζεται το σφάλμα του, να μετανοεί να ζητάει συγχώρηση. Ο αμετανόητος άνθρωπος είναι σκληρό πράγμα . Είναι πολύ ανόητος , επειδή δεν θέλει να μετανοήσει, για να απαλλαγεί από την μικρή κόλαση που ζει, η οποία τον οδηγεί στην χειρότερη την αιώνια . Έτσι στερείται και τις επίγειες παραδεισένιες χαρές, οι οποίες συνεχίζουν στον Παράδεισο, κοντά στο Θεό, με τις πολύ μεγάλες χαρές, τις αιώνιες.\nΌσο ο άνθρωπος βρίσκεται μακριά από τον Θεό, είναι εκτός εαυτού.Βλέπεις στο Ευαγγέλιο γράφει ότι ο άσωτος υιός "εις εαυτόν ελθών είπε. Πορεύομαι προς τον πατέρα μου". Δηλαδή, όταν συνήλθε, όταν μετάνιωσε, τότε είπε: "Θα επιστρέψω στον πατέρα μου". Όσο ζούσε στην αμαρτία, ήταν εκτός εαυτού, δεν ήταν στα λογικά του, γιατί η αμαρτία είναι έξω από τη λογική».\nΤα λόγια αυτά ανήκουν στον πασίγνωστο όσιο γέροντα και κατά πολλούς άγιο της εποχής μας, τον μακαριστό, γέροντα Παΐσιο τον Αγιορείτη. Αναφέρονται στην - Μετάνοια - , όπου με τρανταχτό παράδειγματον "Ασωτο" της παραβολής, ο γέροντας, μας διδάσκει ότι η αγαπητική προσφορά του Θεού εκδηλώνεται στον άνθρωπο, μόνον όταν εμείς ανταποκριθούμε σ' αυτήν και την επιζητήσουμε εν ταπεινώσει και εν μετανοία. Όποιος απομακρύνεται από αυτήν, κλεισμένος στον εγωκεντρισμό του, είναι εκτός εαυτού. Είναι παρανοϊκός, γιατί " η αποδημία εις χώραν μακράν" η αμαρτία, είναι έξω από τη λογική.\nΣτην ευλογημένη περίοδο του Τριωδίου μας δίνεται η εύκαιρα για πιο έντονη και πιο συχνή επικοινωνία με το Θεό, για πνευματική ανανέωσηκαι επαναπροσδιορισμό της ζωής, μιλάμε και πάλι για τη "Μετάνοια".\nΤονίζουμε και πάλι ότι "Μετανοώ", σημαίνει αλλάζω μυαλά. Αλλάζω τρόπο σκέψης και τρόπο ζωής. Εξετάζω τον εαυτό μου, αναγνωρίζω τα σφάλματα μου, διαπιστώνω τις ελλείψεις μου, βλέπω τον κατήφορο και το αδιέξοδο, όπου με οδηγεί η ανταρσία έναντι του Θεού και η απόρριψηΤου, κατανοώ τις βλαπτικές συνέπειες της αμαρτίας και νοιώθω την ανάγκη της αλλαγής, την ανάγκη της θεραπείας. Μετανοώ σημαίνει, αλλάζω πορεία. Απομακρύνομαι από τα ύποπτα και πανάθλια μονοπάτια της αμαρτίας, αποκηρύσσω το παρελθόν και προσπαθώ να ζήσω ως νέος άνθρωπος.\nΤι γίνεται όμως στην ψυχή του ανθρώπου από τη στιγμή που ο αποστάτης, ο αποσκιρτήσας άνθρωπος, ο άνθρωπος της αμαρτίας διαπιστώσει την οικτρή κατάσταση στην οποία περιήλθε, απομακρυσμένος από τον Πατέρα, αποκομμένος από τις Θείες δωρεές; Τι γίνεται μέσα του μόλις "έλθει στα συγκαλά του", ανοίξουν τα μάτια του και διαπιστώσει τη μαυρίλα, τον εξολοθρεμό, την απογοήτευση που απεκόμισε;\n"Πρέπει λοιπόν να αναγνωρίσω ότι έχω συντρίψει, προδώσει και χάσει την πνευματική μου ομορφιά, πως βρίσκομαι μακριά από το πατρικό μου σπίτι ,απ' την αληθινή ζωή "Πως κάτι στο ίδιο υλικό της ζωής μου, κάτι πολύτιμο, καθαρό και όμορφο έχει καταστραφεί, διαλυθεί. Μετάνοια είναι ακριβώς αυτή η αναγνώριση. Και γι' αυτό περιλαμβάνει κατ' ανάγκη, την βαθιά επιθυμία επιστροφής, και επανεύρεση του χαμένου σπιτιού".\nΑμαρτίας επίγνωση λοιπόν, αυτογνωσία, είναι το πρώτο στάδιο της μετανοίας . "Προηγείται της μετανοίας, μας λέει ο ’γ. Γρηγόριος ο Παλαμάς, η επίγνωση των οικείων πταισμάτων, η οποία είναι η βασική αιτία για να ελκύσουμε το Θείο έλεος. Γι' αυτό και ο προφήτης Δαβίδ λέγει προς τον Θεό: "Ελέησον με ότι την ανομίαν μου εγώ γινώσκω".\nΑφού καταλάβουμε την κατάσταση μας, αφού δούμε ότι σαν τον "άσωτο" ότι "λιμώ απόλλυμαι", έρχεται η απόφαση της επιστροφής στον πατρικό οίκο. Ακολουθεί η απόφαση της αλλαγής. Ο νους ξεσκοτίζεται κι αρχίζεινα δουλεύει σωστά η λογική.\nΗρωικές αποφάσεις. Χρειάζεται ηρωισμός,απαιτείται δύναμη για να γυρίσεις πίσω ταπεινωμένος και να παραδεχτείς τα λάθη σου. Στο δρόμο του γυρισμού τα εμπόδια είναι πολλά. Οι εγωισμοί μας, τα λαμπερά χρώματα της αμαρτίας που ποτέ δεν σβήνουν, τα γλυκόλογα του πονηρού που ποτέ δεν παύει να μας τα ψιθυρίζει στ' αυτί. Ακόμη η ντροπή, η απόγνωση και η απελπισία.\nΟ αγώνας λοιπόν μεγάλος. Η πάλη με όλες τις αντικείμενες δυνάμεις σφοδρή. Πόσο αγώνα, πόσο πάλεψε μέσα του και "ο άσωτος", μέχρι ναυλοποιήσει την απόφαση του και να νεκραναστηθεί! Κουράστηκε μα στο τέλος νίκησε. Χρειάζεται λοιπόν σταθερή και αταλάντευτη απόφαση και με το έλεος του Θεού τα αδύνατα γίνονται δυνατά. Γράφει ο ’γ. Γρηγόριος ο Παλαμάς: "μετάνοια είναι η επιστροφή προς το Χριστό και προς το βίο το σύμφωνο με το θέλημα Του. Αν, λοιπόν, κανείς διαπράξει τη θανατηφόρο αμαρτία, την αποστραφεί δε από ψυχής και επιστρέψει προς τον Κύριο, ας έχει θάρρος και μεγάλη ελπίδα, διότι δεν θα αστοχήσει από την αίδιο ζωή και σωτηρία".\nΤο τρίτο και κύριο στάδιο της Μετανοίας είναι η ομολογία. "Πάτερ ήμαρτον εις τον ουρανόν και ενώπιον σου". Η παραδοχή της αποστασίας και της περιπλάνησης μας σε δρόμους απωλείας.\nΓράφει Αγ. Ιωάννης ο Χρυσόστομος: "Αμάρτησες ; Ομολόγησε στο Θεό: Αμάρτησα . Ποιος κόπος είν' αυτό; Μήπως ,δηλαδή αν δεν πεις ότι είσαι αμαρτωλός, δεν θα έχεις κατήγορο το διάβολο; Πρόλαβε και άρπαξε, λοιπόν, το αξίωμα του διαβόλου ώστε να πεις την αμαρτία και να εξαλείψεις το αμάρτημα".\nΗ επίγνωση λοιπόν, η απόφαση επιστροφής και η επιστροφή και η ομολογία είναι τα τρία στάδια μέσα από τα οποία πρέπει να περάσουμεγια να πετύχουμε την πολυπόθητη μετάνοια. Για να ακολουθήσουμε τον "Ασωτο" στην επιστροφή του. Για να γίνει μεγάλη χαρά στον ουρανό και για μας. Για να βρούμε τις πραγματικές αξίες στη ζωή μας. Μπορούμε να πάμε κοντά Του με εμπιστοσύνη, ξέροντας ότι εκείνος μας περίμενε όλο τον καιρό που εμείς τον είχαμε ξεχάσει. Και θα είναι ο Ίδιος που θα ρθει να μας συναντήσει καθώς εμείς θα πλησιάζουμε δισταχτικά στο σπίτι. Θα είναι Εκείνος που θα μας σφίξει στην αγκαλιά Του και θα κλάψει για την αθλιότητα μας. Μια αθλιότητα που δεν μπορούμε να την υπολογίσουμε αφού δεν ξέρουμε ούτε από πόσο ψηλά πέσαμε, ούτε πόσο ψηλά είμαστε "κεκλημένοι" να φτάσουμε. Μπορούμε να πάμε σ' Αυτόν ξέροντας ότι θα μας ξαναντύσει με την "πρώτη στολή", με την δόξα που ο Αδάμ έχασε στον Παράδεισο. Θα μας "ενδύσει Χριστόν" που είναι πιο "αρχέγονος" και από την ανοιξιάτικη δροσιά μέσα στην οποία γεννηθήκαμε. Είναι η δόξα του πνεύματος που θα μας προστατέψει όταν η αμαρτία μας ξεγυμνώσει". (Antony Bloom -Μητροπολίτης του Σουρόζ Αντώνιος -ΠΟΡΕΙΑ ΚΑΙ ΣΥΝΑΝΤΗΣΗ- Σελ.93 ΕΚΔ. ΑΚΡΙΤΑΣ)\nΚυριακή του Aσωτου: Οδός Μετανοίας\nΗμερομηνία Τρίτη, Φεβρουάριος 21 @ 11:13:26 ESTΘέμα Θεολογικά - Δογματικά Θέματα\nΤο άρθρο αυτό προέρχεται από Agio Oros (Athos) http://www.athos.edo.gr\nΤο URL της ιστορίας αυτής είναι το εξής http://www.athos.edo.gr/modules.php?name=News&file=article&sid=305\nΕτικέτες Άσωτος, Γέροντας Παΐσιος, Μετάνοια, Σωτηρία


Ηλεκτρικά οχήματα και η σημασία τους στην ανθρώπινη υγεία. - Blink Charging Europe\nBlink Charging Europe > Blink > Ηλεκτρικά οχήματα και η σημασία τους στην ανθρώπινη υγεία.\nΕίναι γνωστό ότι οι εκπομπές από τα οχήματα προκαλούν ατμοσφαιρική ρύπανση, η οποία μπορεί να έχει σοβαρές επιπτώσεις στην υγεία των ανθρώπων προκαλώντας αναπνευστικά προβλήματα και σοβαρές ασθένειες.\nΈρευνες αποδεικνύουν ότι τα ηλεκτρικά οχήματα βελτιώνουν σημαντικά τη δημόσια υγεία μειώνοντας τις επιβλαβείς εκπομπές ρύπων.\nΠοιες εκπομπές προκαλούν ατμοσφαιρική ρύπανση;\nΤο Energy.gov, κάνει αναφορά σε δύο ειδών εκπομπές, στις άμεσες και στις εκπομπές κύκλου ζωής. Οι άμεσες εκπομπές είναι αυτές που προέρχονται απευθείας από την εξάτμιση ενός οχήματος. Οι εκπομπές αυτές είναι ρύποι που δημιουργούν νέφος όπως οξείδια του αζώτου και διοξείδιο του άνθρακα. Οι εκπομπές κύκλου ζωής περιλαμβάνουν τις εκπομπές όχι μόνο από τη χρήση του οχήματος αλλά και αυτές που δημιουργούνται κατά την παραγωγή, επεξεργασία, διανομή, χρήση και ανακύκλωση/διάθεση των οχημάτων, τα απορρίμματα των μπαταριών κλπ.\nΌλα τα οχήματα παράγουν κάποια ποσότητα εκπομπών κύκλου ζωής, ενώ τα ηλεκτρικά οχήματα παράγουν μηδενικές άμεσες εκπομπές, γεγονός που συμβάλλει αποτελεσματικά στη βελτίωση τις ποιότητας του αέρα στις αστικές περιοχές.\nΣύμφωνα με το accessscience.com, μελέτες έχουν δείξει ότι ακόμα περισσότερο, τα ηλεκτρικά οχήματα που χρησιμοποιούν για τη φόρτισή τους ενέργεια από ανανεώσιμες πηγές συμβάλλουν σημαντικά στη μείωση των σωματιδίων του αέρα φτάνοντας σχεδόν σε μηδενικά επίπεδα.\nΕπιπλέον σύμφωνα με το phys.org και τη μελέτη που πραγματοποιήθηκε σχετικά με την επίδραση των ηλεκτρικών αυτοκινήτων στην ατμοσφαιρική ρύπανση διαπιστώθηκε ότι, “όσο περισσότερα είναι τα ηλεκτρικά οχήματα, τόσο χαμηλότερα είναι τα επίπεδα ρύπανσης του όζοντος κατά τους καλοκαιρινούς μήνες”, δήλωσε ο Schnell. Ανεξάρτητα από το πώς παράγεται η ισχύς, η αύξηση των ηλεκτρικών οχημάτων στους δρόμους, μειώνει σημαντικά τα επίπεδα ατμοσφαιρικής ρύπανσης.\nΗ σημασία για τη δημόσια υγεία;\nΗ κακή ποιότητα αέρα δημιουργεί ασθένειες με αποτέλεσμα να αυξάνονται σημαντικά και τα κόστη ιατροφαρμακευτικής περίθαλψης. Σύμφωνα με το Υπουργείο Ενέργειας των Η.Π.Α. μια μελέτη της Rand Health έδειξε ότι “μεταξύ 2005-2007, σχεδόν 30.000 επισκέψεις στις μονάδες επειγόντων περιστατικών και οι εισαγωγές σε νοσοκομεία στην Καλιφόρνια θα μπορούσαν να είχαν αποφευχθεί εάν πληρούνταν τα ομοσπονδιακά πρότυπα καθαρού αέρα”. Το ιατρικό κόστος που προκύπτει για τέτοιου είδους περιστατικά εκτιμάται σε 193 εκατομμύρια δολάρια. Η ατμοσφαιρική ρύπανση μπορεί να προκαλέσει άσθμα, καρδιαγγειακές παθήσεις, εμποδίζει την ανάπτυξη των πνευμόνων στα παιδιά και έχει συνδεθεί με λευχαιμία και σοβαρές παθήσεις των πνευμόνων. Το κλειδί για την εξάλειψη αυτών των ασθενειών είναι συχνά η πρόληψη και η βελτίωση της ποιότητας του αέρα, ως ένα βήμα προς τη βελτίωση της δημόσιας υγείας. Η προληπτική υγειονομική περίθαλψη αποτελεί σημαντικό κομμάτι της ιατρικής εδώ και δεκαετίες. Η βελτίωση της ποιότητας του αέρα μπορεί να βοηθήσει στην πρόληψη ασθενειών, στην προστασία της υγείας και στη στήριξη των κοινωνιών.\nΒελτιώνοντας τη δημόσια υγεία\nΠολλοί φορείς υγειονομικής περίθαλψης παρατηρούν ότι η περιβαλλοντική υγεία και η προσωπική υγεία συνδέονται. Πολλά κέντρα υγείας έχουν αναλάβει την πρωτοβουλία να εγκαταστήσουν σταθμούς φόρτισης ηλεκτρικών οχημάτων. Όταν ρωτήθηκε ο E. Nawrocki, πρόεδρος του St. Luke’s-Anderson γιατί αποφάσισε να εγκαταστήσει φορτιστές Blink στο κέντρο υγειονομικής περίθαλψης δήλωσε σχετικά “θέλουμε να ενθαρρύνουμε τους ανθρώπους να υιοθετούν βιώσιμες πρακτικές. Αυτό είναι το μέλλον.”


Μπόνους DrueckGlueck για νέους παίκτες\nΑρχικήΤελευταίες προσφορές με δωρεάν περιστροφές 2021DrueckGlueck Bonus για νέους παίκτες\nΜπείτε στον κόσμο του μπόνους καζίνο DrueckGlueck και θα ανακαλύψετε γρήγορα ότι αυτός είναι ο χειριστής που τα έχει όλα και μετά μερικά. Κατά τη φόρτωση του ιστότοπου, σας υποδεχόμαστε αμέσως με μια σελίδα προορισμού που διαθέτει άφθονα κουλοχέρηδες και κλασικά χαρτιά.\nΈχετε την υπερισχύουσα αίσθηση ότι αυτός ο χειριστής λαμβάνει πάντα υπόψη τους παίκτες του όταν πρόκειται για κάθε απόφαση που λαμβάνει. Και αυτό σημαίνει με τις προσφορές και τα μπόνους που είναι διαθέσιμα στον ιστότοπο.\nΠροσφορά μπόνους DrueckGlueck για νέους παίκτες:\n* 100 δωρεάν περιστροφές κατά την κατάθεση\n* 100% μπόνους πρώτης κατάθεσης έως 25 €\nΝέοι παίκτες μπορεί για παράδειγμα να καταθέσει € 25, με το μπόνους DrueckGlueck να τους δώσει επιπλέον 25 € για να παίξουν. Αυτό σημαίνει ότι θα έχουν συνολικά 50 € για να ξεκινήσουν την περιπέτειά τους και τα μετρητά μπόνους θα μπορούσαν ακόμη και να τους δουν να κερδίζουν μεγάλες νωρίς στο ταξίδι τους.\nΟι επισκέπτες δεν πρέπει να ξεγελαστούν να σκεφτούν ότι αυτός ο χειριστής εστιάζεται αποκλειστικά στους νέους παίκτες του, επειδή δεν είναι. Υπάρχουν μερικές φανταστικές προσφορές και μπόνους που κάθε παίκτης μπορεί να επωφεληθεί, με τις καθημερινές επιλογές να προσφέρουν μεγάλη αξία και περισσότερη επιτυχία για κάθε μέρα.\nΜπόνους DrueckGlueck Προσφέρουν επίσης στους παίκτες τους την ευκαιρία να κερδίσουν δωρεάν περιστροφές για ένα χρόνο.\nΝαι, το διάβασες σωστά! Με την κατάθεση μόλις 50 €, οι παίκτες θα μπορούν να εξασφαλίσουν * 10 δωρεάν περιστροφές την εβδομάδα για ένα ολόκληρο έτος, και ποιος ξέρει, αυτές οι δωρεάν περιστροφές θα μπορούσαν εύκολα να μετατραπούν σε κάτι μεγαλύτερο και καλύτερο. Υπάρχει επίσης αντιστοιχία * 50% στην κατάθεση που κάνει ένας παίκτης για να πάρει και τη δωρεάν προσφορά περιστροφών, οπότε είναι δύο ανταμοιβές σε μία.\nΑς το παραδεχτούμε, τα κουλοχέρηδες είναι τα πιο αγαπημένα παιχνίδια στα διαδικτυακά καζίνο αυτές τις μέρες και για καλό λόγο. Είναι συναρπαστικό και διασκεδαστικό να παίζουν, και επίσης οπτικά εκπληκτικό. Τι γίνεται λοιπόν με την αγορά πακέτων spin σε μειωμένες τιμές για να τα απολαύσετε για μεγαλύτερο χρονικό διάστημα και με λιγότερα χρήματα;\nΛοιπόν, αυτό ακριβώς μπορούν να κάνουν οι παίκτες στο DrueckGlueck, με αυτόν τον χειριστή να προσφέρει μερικές φανταστικές προσφορές σε πακέτα spin.\nΠαρέχουν εξαιρετική αξία και μοιάζουν με ζεστά κέικ, οπότε αξίζει να ελέγξετε αυτές τις προσφορές ως μέλος προτού να είναι πολύ αργά.\nΗ πίστη είναι επίσης υψηλή στην ατζέντα αυτού του χειριστή και επομένως κοιτάζουν να ανταμείβουν τους πιστούς τους παίκτες όσο το δυνατόν συχνότερα.\nΗ επιλογή του παιχνιδιού ενισχύεται περαιτέρω καθώς υπάρχει περιεχόμενο από μερικούς από τους κορυφαίους προγραμματιστές του κόσμου όπως το Netent και το Play'n Go, έτσι ώστε οι παίκτες να μπορούν να απολαμβάνουν την ποιότητα κάθε φορά.\nΟι μηνιαίες ανταμοιβές, οι οποίες συχνά περιλαμβάνουν μπόνους και δωρεάν περιστροφές είναι ένας από τους τρόπους με τους οποίους το DrueckGlueck επιστρέφει στα αφοσιωμένα μέλη του. με τις προσφορές συχνά αποκλειστικές και προσαρμοσμένες. Είναι υπέροχο να βλέπεις την επιβράβευση της πίστης σε έναν κλάδο όπου μερικές φορές παραμελείται.\nΣυνολικά, αυτός είναι ένας χειριστής που κάθε διαδικτυακός παίκτης καζίνο μπορεί και θα εκτιμήσει. Κρατούν τους παίκτες τους στο προσκήνιο όλων όσων κάνουν. Αυτό περιλαμβάνει τα μπόνους και τις προσφορές που προσφέρουν και αυτό σας λέει όλα όσα πρέπει να γνωρίζετε. Αυτό είναι ένα διαδικτυακό καζίνο που δεν πρέπει να χάσετε.


Εξελίξεις στα Γλυκά Νερά: Το πρόσωπο που φοβάται ο Μπάμπης Αναγνωστόπουλος για τα πιο σκοτεινά του μυστικά\nΕβδομάδα εξελίξεων έρχεται για την υπόθεση των Γλυκών Νερών, με τον Μπάμπη Αναγνωστόπουλο να βρίσκεται… σε αναμμένα κάρβουνα εν όψει των αποκαλύψεων.\nΑναμένονται, συγκεκριμένα, οι απαντήσεις των εγκληματολογικών εργαστήριων για την κάμερα στη μεζονέτα των Γλυκών Νερών, αλλά και για το κινητό του συζυγοκτόνου.\nΣυγκεκριμένα, στο τέλος της ερχόμενης εβδομάδας αναμένεται να έχουν οι Αρχές στα χέρια τους στοιχεία που θα δίνουν απαντήσεις σε δύο βασικά ερωτήματα. Το πρώτο έχει να κάνει με την κάμερα, καθώς περιμένουν να δουν εάν η κάμερα αποσυνδέθηκε πριν από τη δολοφονία της 20χρονης ή μετά.\nΤα ερωτήματα βρίσκουν απάντηση\nΗ δολοφονία έγινε περίπου στις 4 τα ξημερώματα. Εάν αποδειχθεί λοιπόν ότι ο Μπάμπης Αναγνωστόπουλος την είχε αποσυνδέσει πριν σκοτώσει την Καρολάιν, τότε αυτό θα επιτρέψει στις Αρχές να του αποδώσουν κατηγορίες για την προμελέτη του εγκλήματος. Ο ίδιος ισχυρίζεται ότι δεν το προσχεδιάσει αλλά η δολοφονία προέκυψε έπειτα από καβγά εκείνο το βράδυ.\nΤο δεύτερο βασικό ερώτημα θα απαντηθεί από τα αποτελέσματα της άρσης του τηλεφωνικού απορρήτου. Σύμφωνα με τον ALPHA, οι Αρχές περιμένουν να δουν εάν ο πιλότος επικοινώνησε με κάποιους και με ποιους πριν ή μετά τη δολοφονία. Αυτό θα δείξει εάν ενημέρωσε άλλα άτομα για το τι σκόπευε να κάνει ή εάν ενημέρωσε εκ των υστέρων κάποια άτομα για το τι συνέβη και εάν κάποιοι τον βοήθησαν στο να οργανώσει και να σκηνοθετήσει τη «ληστεία» στο σπίτι τους στα Γλυκά Νερά.\nΚαταθέτουν κι άλλοι\nΟι επόμενες μέρες είναι κρίσιμες και για ακόμη έναν λόγο. Σύμφωνα με τον ALPHA, στο τέλος της εβδομάδας αναμένεται να καταθέσουν στον ανακριτή τόσο οι γονείς της Καρολάιν, όσο και οι γονείς του συζυγοκτόνου.\nΣημειώνεται ότι κανένα συγγενικό πρόσωπο του ζευγαριού δεν έχει καταθέσει ακόμα στον ανακριτή. Αυτό αναμένεται να γίνει την Πέμπτη ή την Παρασκευή.\nΟ συνήγορος του Μπάμπη Αναγνωστόπουλου, Αλέξανδρος Παπαϊωαννίδης δήλωσε ότι αναμένουμε «τις εκθέσεις που αφορούν στο τηλεφωνικό απόρρητο, τις εκθέσεις που αφορούν στο τραπεζικό απόρρητο, συν την πραγματογνωμοσύνη που αφορά στην περιβόητη κάμερα, που θα δείξουν διάφορα στοιχεία σχετικά με τους ισχυρισμούς του εντολέως μου».\nΧθες, ο κ. Παπαϊωαννίδης διέψευσε κατηγορηματικά τα σενάρια περί συνεργών. Είπε ότι «έχουν καταρριφθεί τόσο σε επίπεδο αστυνομίας όσο και σε επίπεδο ανακρίσεως» και έκανε λόγο για «μυθεύματα».\nΕρωτηθείς σχετικά με τα κίνητρα του δράστη, ο κ. Παπαϊωαννίδης ανέφερε ότι «ήταν ένα έγκλημα, το οποίο το πυροδότησαν γεγονότα εκείνης της μοιραίας νύχτας».\nΈχουν όντως κάτι στα χέρια τους οι Αρχές;\nΓλυκά ΝεράΓΛΥΚΑ ΝΕΡΑ ΕΓΚΛΗΜΑΔΟΛΟΦΟΝΙΑ ΓΛΥΚΑ ΝΕΡΑΜΠΑΜΠΗΣ ΑΝΑΓΝΩΣΤΟΠΟΥΛΟΣ